# Priebežná hodnotiaca správa v rámci AMIF

|  |  |
| --- | --- |
| CCI | 2014SK65AMNP001 |
| Názov | Slovenská Republika National Programme AMIF |
| Verzia | 2017.0 |
| Príslušné časové obdobie | 1. 1. 2014 – 30. 6. 2017 |

# Nezávislí experti [podľa vymedzenia v článku 56 ods. 3 nariadenia (EÚ) č. 514/2014]

|  |
| --- |
| Spracovateľ správy je funkčne nezávislý od zodpovedného orgánu a orgánu auditu, nie je pridružený k žiadnej autonómnej verejnej inštitúcii zodpovednej za monitorovanie, hodnotenie a audit, či administráciu programu AMIF v Slovenskej republike.Súčasne nemá žiadny funkčný ani iný vzťah k prijímateľom podpory/grantu z Fondu pre azyl, migráciu a integráciu (AMIF) 2014-2020 v Slovenskej republike za obdobie 01.01.2014 – 30.06.2017, ktorí boli zahrnutí do hodnotiacej správy. |

# Zhrnutie

|  |
| --- |
| Priebežné hodnotiaca správa bola vypracovaná nezávislým hodnotiteľom v zmysle čl. 56 ods. Nariadenia EÚ č. 514/2014 zo 16. apríla 2014, ktorým sa stanovujú všeobecné ustanovenia o Fonde pre azyl, migráciu a integráciu a o nástroji pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia. Správa poskytuje informácie o pokroku v implementácii projektov, dosahovaní ukazovateľov a napĺňaní cieľov Fondu pre vnútornú bezpečnosť v období od 1.1.2014 do 30.6.2017. Úlohou správy je poskytnúť komplexné posúdenie efektívnosti, účinnosti a udržateľnosti podporených projektov, posúdenie vhodnosti a dosahovania merateľných ukazovateľov na úrovni programu a podporených projektov a posúdenie výsledkov, výstupov a prvých dopadov realizovaných projektov prostredníctvom vyhodnotenia merateľných ukazovateľov na úrovni programu a jeho špecifických cieľov. Okrem hodnotenia implementácie projektov a programov bolo účelom hodnotenia na základe zistených skutočností navrhnúť možné zlepšenia/odporúčania na nasledujúce implementačné obdobie do konca roka 2020.Zdrojom údajov, na základe ktorých bolo vypracované hodnotenie, sú správy o vykonávaní národného programu AMIF SR, monitorovacie správy spracované prijímateľmi, stretnutia a rozhovory s prijímateľmi a so zástupcami Zodpovedného orgánu. Rovnako boli použité relevantné dokumenty ako Národný program AMIF SR 2014 - 2020, národné stratégie platné v SR, hlavne v oblasti migračnej politiky, integračnej politiky, grantové zmluvy, interné predpisy.Strategickým rámcom implementácie NP AMIF SR je Migračná politika Slovenskej republiky s výhľadom do roku 2020, prijatá 31. augusta 2011, a Integračná politika Slovenskej republiky, ktorá bola schválená uznesením vlády Slovenskej republiky č. 45 z 29. januára 2014.NP AMIF SR pokrýva 3 špecifické ciele:* Špecifický cieľ 1 – Azyl;
* Špecifický cieľ 2 – Integrácia/legálna migrácia;
* Špecifický cieľ 3 – Návrat.

V oblasti azylu napomáhajú intervencie NP AMIF SR zabezpečiť efektívny azylový systém založený na dostatočnej kvalite života jednotlivcov. V hodnotenom období je to hlavne realizáciou projektov zameraných na poskytovanie rôznych typov služieb žiadateľom o azyl v SR, ako sú právne, sociálne a psychologické poradenstvo alebo tlmočenie cielené na individuálne potreby štátnych príslušníkov tretích krajín. Financovanie z prostriedkov EÚ je doplnené štátnym rozpočtom s cieľom prispieť k naplneniu požiadaviek Spoločného európskeho azylového systému (CEAS).V oblasti integrácie a legálnej migrácie SR považuje komunity štátnych príslušníkov tretích krajín za neoddeliteľnú súčasť spoločnosti a oceňuje ich prínos v hospodárskej, kultúrnej a spoločenskej oblasti. Dôraz je kladený na spravodlivosť, rovnosť, úsilie vyrovnávať znevýhodnenia, prevenciu diskriminácie, rešpektovanie ľudských práv a slobôd, ochranu zraniteľných skupín a dodržiavanie právnych predpisov a medzinárodných záväzkov. Cieľom v nadchádzajúcich siedmich rokoch je posilniť prevenciu ekonomicky, sociálne a kultúrne rozdelenej spoločnosti a vytvorenie uzatvorených komunít štátnych príslušníkov tretích krajín. NP AMIF SR sa špecificky sústredí na opatrenia podporujúce prístup „zdola“ k tvorbe politík. Dôraz je preto kladený na miestnu a regionálnu úroveň s cieľom vytvoriť sociálnu súdržnosť medzi rôznymi komunitami a majoritnou spoločnosťou. Cieľom NP AMIF SR je podporiť aktivity, ktoré prinesú najväčšiu pridanú hodnotu pre život jednotlivcov, ktorí si zvolili SR ako cieľovú krajinu.SR podporuje návratovú politiku, ktorá kladie dôraz na ľudské práva a dôstojnosť. SR kladie dôraz na náležitý a dôstojný návrat navrátilca v procese dobrovoľného alebo núteného návratu. NP AMIF SR prostredníctvom podporených projektov zabezpečuje kontinuitu úspešných opatrení Európskeho fondu pre návrat implementovaného v predchádzajúcom programovom období. Asistovaný dobrovoľný návrat (ADN) je preferovaná možnosť pred núteným návratom, ak to daný prípad a procedúry umožňujú. ADN je založený na Dohode o spolupráci medzi IOM a MV SR. Financovanie NP AMIF SR poskytuje podporu širokej škále sprievodných opatrení súvisiacich s ADN ako aj reintegrácii v krajine pôvodu. NP AMIF SR zároveň reaguje aj na potreby budovať kapacity s cieľom zabezpečiť  efektívnosť návratových operácií.  |

# Oddiel I: Kontext vykonávania fondu AMIF počas 1. 1. 2014 – 30. 6. 2017

|  |
| --- |
| Implementáciu AMIF v SR ovplyvňuje(ovalo) viacero faktorov:* V oblasti legálnej migrácie je najvýznamnejším faktorom dlhodobejší ekonomický rast (t.j. aj rast životnej úrovne), čo znamená, že SR sa stáva z tranzitnej cieľovou krajinou pre ekonomických migrantov. Celkový počet registrovaných cudzincov v SR v roku 2004, keď SR vstupovala do EÚ, bol 22 tis. osôb. V roku 2011 je ich počet už 66 tis., v r. 2015 takmer 85 tis. a k 30.06.2017 ich počet dosiahol takmer 98 tis.
* Rok 2014 bol ovplyvnený hlavne udalosťami na Ukrajine s dopadmi v nasledujúcich rokoch, kedy dochádza k významnému nárastu počtu Ukrajincov v SR. Téma migrácie sa v druhej polovici r. 2014 začína viac dostávať aj do politickej a verejnej diskusie v SR, a to vzhľadom na nárast počtu migrantov v Stredomorí. Rok 2014 možno stále považovať za rok, kde je migrácia okrajovou a málo diskutovanou témou.
* Roky 2015 a 2016 sú významne ovplyvnené migračnou a utečeneckou krízou v EÚ, v súvislosti s politikami a opatreniami EÚ a členských krajín v tejto oblasti. Téma migrácie už výrazne rezonovala v politickom, mediálnom a spoločenskom kontexte v SR. Vo vzťahu k migračnej politike EÚ, a následnými dopadmi v programe AMIF v SR, je významné politické rozhodnutie SR, keď vláda, ale aj všetky parlamentné politické strany verejne odmietli prijatie povinných „utečeneckých kvót“. SR vždy apelovala na potrebu riešenia príčin a zdrojov migrácie s krajinami pôvodu a tranzitu migrantov, ako aj na posilňovanie ochrany vonkajších schengenských hraníc. Z pohľadu reformy CEAS, SR odmietla časť z opatrení, a to hlavne revíziu Dublinského nariadenia zavádzajúcu prerozdeľovací mechanizmus a finančnú pokutu, či návrh na vytvorenie unijného rámca pre presídľovanie. V tomto kontexte v druhej polovici r. 2016 SR realizovala aj svoje prvé predsedníctvo v Rade EÚ, ktorého prioritou bola udržateľná migračná a azylová politika založená na ochrane vonkajších hraníc, integrite Schengenu, spolupráci s tretími krajinami, solidarite, ako aj efektívnej spolupráci pri návratoch a readmisiách.
* De facto, migračná kríza nemala vážnejšie dôsledky v SR v oblasti nelegálnej migrácie, keď napr. v r. 2016 SR zaznamenala (paradoxne) historicky najnižší počet žiadostí o azyl. Aj vďaka AMIF sa darí riešiť jej dôsledky a SR zároveň realizovala viacero dobrovoľných pozitívnych opatrení v rámci pomoci a solidarity iným členským štátom EÚ (mimo AMIF).
 |

# Oddiel II: Problémy, ktoré sa vyskytli, a ich vplyv na vykonávanie národného programu

|  |
| --- |
| Najvýznamnejšou výzvou je flexibilita NP AMIF SR s cieľom reagovať na aktuálne zmeny v migračných tokoch. Zodpovedný orgán dokázal flexibilne reagovať na neskorší štart programu (relatívne nízke aktuálne čerpanie možno tiež považovať za určitú výzvu do ďalších rokov), a v júli 2015 realizoval otvorené výzvy na predkladanie projektov, pričom prvé projekty sa začali implementovať už v novembri 2015. Táto fáza riadenia a implementácie programu je dobre zvládnutá a nastavená.Druhou významnou výzvou pre implementáciu AMIF je negatívne „nastavenie“ veľkej časti slovenskej verejnosti, vrátane politickej scény voči migrantom a utečencom prichádzajúcim do SR/EÚ. Voči migrantom pretrvávajú aj obavy spôsobené mýtmi, stereotypmi, či populizmom a nedostatočnou informovanosťou. Dôsledkom je aj početne obmedzená „komunita“ inštitúcií (hlavne MVO, či samospráv) majúca záujem o zapájanie sa do AMIF. Svedčí o tom aj nízky počet predložených žiadostí o grant v rámci vyhlásených výziev. Obmedzená komunita inštitúcií a osôb má za následok aj obmedzené kapacity (či limity pri budovaní nových kapacít), čo môže byť rizikom pri prípadných opätovných migračných vlnách. V kombinácii s relatívne úzkym nastavením programu (a vyhlasovaných otvorených výziev) to taktiež limituje inovatívnosť, či poskytovanie nových služieb migrantom. Viac-menej sa replikujú projekty, ktoré boli podporované v rámci predchádzajúcich programov v minulých programovacích obdobiach.Ďalšou významnou výzvou je legislatívny a implementačný rámec s primárnymi problémami:* nestálosť legislatívneho prostredia a časté aktualizácie zákonov (vrátane legislatívy týkajúcej sa VO) má za následok časté zmeny podmienok pre implementáciu projektov.
* komplikovaný systém realizácie VO, jeho rozsiahlych kontrol a auditov, čo výrazne komplikuje implementáciu projektov a vytvára hrozby pre celý AMIF.
* absencia štátneho integračného programu pre osoby s udelenou medzinárodnou ochranou.

Identifikované sú aj potreby zlepšenia v oblasti znižovania administratívnej náročnosti implementácie AMIF. Určité nedostatky a výzvy sú aj v oblasti medzirezortnej spolupráce a väčšiu prioritu by mohla mať v programe podpora medzinárodnej spolupráce, vrátane podpory transferu know-how z iných krajín EÚ. Z pohľadu neštátnych aktérov je výzvou aj budovanie nových kapacít, vrátane ďalšieho vzdelávania, ale aj hľadania riešení pre udržateľnosť výsledkov podporených projektov. |

# Oddiel III: Prípadné odchýlky vo vykonávaní národných programov v porovnaní s tým, čo bolo pôvodne naplánované

|  |
| --- |
| Odchýlky nie sú zatiaľ významné a doterajšia implementácia AMIF je plne v súlade s cieľmi a prioritami programu, hoci existujú určité riziká. Realizácia, riadenie a kontrola projektov spolufinancovaných z AMIF sa uskutočňuje prijateľným spôsobom a v súlade s požiadavkami pravidiel a nariadení EÚ.Za pozitívne možno označiť, že sú kontrahované a implementované projekty vo všetkých troch špecifických cieľov a k 30.06.2017 predstavuje kontrahovaný podiel z EÚ zdrojov 48,07 % z alokácie AMIF SR na všetky tri špecifické ciele vrátane špecifickej akcie, resp. 58,95% (bez alokácie na špecifickú akciu). Výzvy a kontrahovanie prebieha plynulo, pričom otvorené výzvy sú vyhodnocovaná plynulo, t.j. a od vyhlásenia výzvy, cez výber úspešných uchádzačov po podpis zmluvy s prijímateľom je relatívne krátka doba (napr. v porovnaní s inými programami EŠIF implementovanými v SR). Pozitívom je aj možnosť realizovať projekty na 3 roky, čo dáva prijímateľom väčšie garancie a prináša aj stabilitu pri poskytovaní služieb migrantov.Podiel čerpania prostriedkov z EÚ na zazmluvnené projekty k 30.06.2017 zo základnej alokácie AMIF je zatiaľ relatívne nízky, predstavuje iba 18,72 %, pričom najviac sa zatiaľ čerpá vo vzťahu k alokácii v rámci ŠC 3 – Návrat, a to 22,53 %. Ak očistíme alokáciu ŠC 1 – Azyl o špecifickú akciu, tak čerpanie EÚ prostriedkov v rácmi tohto špecifického cieľa predstavuje 26,50 %.Za najvýznamnejšie odchýlky, resp. v momentálnej fáze implementácie programu AMIF skôr riziká je možné považovať:* pomalú prípravu Špecifickej  akcie – Tranzitné centrum Humenné (ETC). Alokácia zo zdrojov EU predstavuje sumu 2 096 000,- EUR a zatiaľ nebola čerpaná, pričom sa ešte ani nezačala praktická realizácia špecifickej akcie. Okrem toho, činnosti plánované v tejto akcii už neodrážajú skutočné potreby v ETC Humenné, je na zváženie prehodnotenie obsahu tejto akcie.
* vykonávanie rozhodnutia Rady 1523/2015 zo 14. septembra 2015 o zavedení dočasných opatrení v oblasti medzinárodnej ochrany v prospech Talianska a Grécka, kde sa SR zaviazala (a do NP AMIF SR zakomponovala tieto osobitné prípady) relokovať 40 osôb z Grécka a 60 osôb z Talianska. Ku koncu júla 2017 však Slovensko relokovalo 16 osôb irackej a sýrskej štátnej príslušnosti (5 matiek a 11 detí) z táborov v Grécku.
* možné ohrozenie významného projektu v ŠC 3 s názvom „Dobrovoľný návrat a reintegrácia v krajine pôvodu“, ktorý implementuje IOM. To z dôvodu rozporov medzi IOM a ZO ohľadom verejného obstarávania leteniek pre osoby realizujúce dobrovoľný návrat do krajiny pôvodu.

Je nutné tiež zdôrazniť potrebu zvýšenia úsilia pri príprave ďalších plánovaných projektov zahrnutých do AMIF, hlavne zo strany štátnych aktérov, kde komplikované procedúry spojené s realizáciou a kontrolami VO môžu ohroziť implementáciu predovšetkým pripravovaných investičných projektov.Tiež je na zváženie pri realizácii otvorených výziev na ŠC 1 a ŠC 2 umožniť širšie spektrum poskytovaných služieb pre azylantov, či pre integráciu cudzincov v SR, ako aj podpory širších aktivít na zvyšovania povedomia verejnosti v SR o migrácii, azylových procedúrach, integrácii cudzincov, či o samotnom programe AMIF. Taktiež plánované aktivity na budovanie kapacít by bolo vhodné rozšíriť aj na neštátnych aktérov.  |

# Oddiel IV: Hodnotiace otázky

|  |  |
| --- | --- |
| 1 | Účinnosť |

|  |  |
| --- | --- |
| 1.1 | Osobitný cieľ 1: Azyl – Posilniť a rozvíjať všetky aspekty spoločného európskeho azylového systému |
|  | Celková otázka: Ako prispel fond k posilneniu a rozvíjaniu všetkých aspektov spoločného európskeho azylového systému vrátane jeho vonkajšieho rozmeru? |
|  | Slovensko sa v EÚ zaraďuje ku štátom, ktoré evidujú najmenej žiadateľov o azyl. Od roku 2004 počet žiadateľov o azyl v SR významne klesol a tento pokles sa nezastavil ani počas európskej migračnej a utečeneckej krízy. V roku 2016 bol od vzniku SR podaný historicky najnižší počet žiadostí o azyl – 146. Rok 2017 sa vyvíja podobne, k 30.9.2017 bolo evidovaných 116 žiadostí o azyl. Medzi najpočetnejšie skupiny žiadateľov o azyl patria občania Afganistanu, Iraku, Sýrie, Indie, Vietnamu a Somálska. Medzi častých žiadateľov o azyl patria aj občania Ruska, či Gruzínska, v posledných rokoch aj obyvatelia Ukrajiny.V hodnotenom období nedošlo v SR k významnejším inštitucionálnym zmenám týkajúcich sa azylu. Za významnejšie legislatívne zmeny v oblasti azylu možno považovať:* zákonom č. 495/2013 Z. z. sa s účinnosťou od 1. januára 2014 transponovala Smernica EP a Rady 2011/95/EÚ z 13. decembra 2011;
* zákonom č. 131/2015 Z. z. sa novelizovali okrem iných aj zákon o azyle a zákon o pobyte cudzincov, a to najmä z dôvodu transpozície dvoch Smerníc EP a Rady 2013/32/EÚ („procedurálna“) a 2013/33/EÚ („prijímacia“) z 26. júna 2013;
* dňa 1. júla 2016 nadobudol účinnosť zákon č. 162/2015 Z. z. Správny súdny poriadok, ktorý priniesol niekoľko legislatívnych zmien aj v oblasti azylu, pričom dôležitou zmenou je skutočnosť, že rozhodnutie MV SR v konaní o azyle sa okamihom jeho oznámenia považuje za právoplatné. Súčasne sa opätovne zaviedla možnosť poskytovania právnej pomoci žiadateľom o azyl (ŽoA) mimovládnou organizáciou.

Realizované projekty vďaka AMIF prispeli hlavne k zlepšeniu kvality života jednotlivcov – ŽoA počas azylového konania v súlade s medzinárodnými normami prostredníctvom poskytovania niekoľkých typov služieb pri zohľadnení individuálnych potrieb ŽoA a tiež venovali osobitnú pozornosť zraniteľným skupinám. Podporené boli 4 projekty, pričom sa jedná o dva typy projektov, ktoré na seba nadväzujú. Prvým typom je právne poradenstvo a všeobecná právna pomoc pre ŽoA, vrátane špeciálnej pozornosti venovanej  zraniteľným skupinám, ako aj zabezpečovanie tlmočenia a prekladov súvisiacich s poskytovaním právnej pomoci. Druhým typom projektov/aktivít bolo poskytovanie profesionálnej starostlivosti ŽoA (sociálne, psychologické poradenstvo, vzdelávanie, doplnková materiálna pomoc a zdravotná starostlivosť).SR v rámci relokácií prijala ku koncu júla 2017 16 osôb, (5 matiek a 11 detí) z táborov v Grécku. |

|  |  |
| --- | --- |
| 1.1.1 | Aký pokrok sa dosiahol vo vzťahu k posilneniu a rozvíjaniu konaní o azyle a ako prispel fond k dosiahnutiu tohto pokroku? |
|  | Pokrok pri posilňovaní a rozvíjaní konaní o azyle v SR je možné analyzovať a vyhodnotiť v troch hlavných rovinách:* posilnenie a rozvinutie konaní o azyle transpozíciou a následnou aplikáciou v praxi nariadení vyplývajúcich zo Smerníc EÚ a národnej legislatívy SR (viď viac v otázke vykonávania právneho rámca kvalifikačnej smernice);
* prax – posilnenie a rozvinutie azylových postupov, vrátane ich riadenia;
* zlepšovanie a posilňovanie kapacít v oblasti azylových postupov.

V oblasti riadenia a praxe azylových postupov, najvýznamnejšie zmeny priniesli transpozície európskych smerníc, a to Smernica EP a Rady 2011/95/EÚ z 13. decembra 2011, ďalej Smerníc EP a Rady 2013/32/EÚ („procedurálna“ smernica) a 2013/33/EÚ („prijímacia“ smernica) z 26. júna 2013 (v ich prepracovaných zneniach). Zmeny postupov priniesol aj zákon č. 162/2015 Z. z. Správny súdny poriadok s účinnosťou od 1.7.2016. SR si tým splnila legislatívne záväzky voči EÚ.V roku 2015 Migračný úrad MV SR (MÚ) začal s prípravou dokumentácie, špecificky vytvorenej na zaznamenávanie dôležitých údajov o žiadateľoch o azyl v súvislsoti s ich prijímaním v azylových zariadeniach. Ide o sociálny profil, do ktorého sa zaznamenáva aj stupeň zraniteľnosti a s tým súvisiace špeciálne potreby danej osoby. V priebehu roku 2016 sa metodika sprecizovala a už aplikovala ako „sociálny profil osobnosti žiadateľa o udelenie azylu“. Účelom je vytvorenie prehľadného a komplexného sociálneho profilu osobnosti žiadateľa o udelenie azylu, vrátane individuálneho posúdenia jeho zraniteľnosti a následnej starostlivosti, ako aj vedenie prehľadnej dokumentácie o žiadateľovi o azyl.V tejto oblasti sa do praktickej implementácie už zapájajú aj projekty podporené z AMIF, hlavne projekt "Efektívne služby žiadateľom o azyl v SR I. a II.", ktorý implementuje mimovládna organizácia Slovenská humanitná rada v partnerstve s obcou Rovné, pričom poskytuje služby žiadateľom o azyl v záchytnom tábore Humenné a v pobytových táboroch Opatovská Nová Ves a Rohovce. Aktivity projektu sú zamerané na poskytovanie nasledovných služieb: sociálna starostlivosť a poradenstvo, psychologické poradenstvo a starostlivosť, voľnočasové aktivity, tvorivé dielne, muzikoterapie, vzdelávanie slovenského jazyka, zabezpečovanie povinnej školskej dochádzky, rekvalifikačné kurzy, doplnková materiálna pomoc, doplnková zdravotná starostlivosť, tlmočenie a prekladateľstvo. Za oba projekty bolo od r. 2015 do 30.6.2017 podporených 1 623 žiadateľov o azyl, vrátane zraniteľných skupín osôb.V oblasti právnej pomoci žiadateľom o azyl boli postupne podporené dva projekty, a to na obdobie od januára do júla 2016 štátnou organizáciou Centrum právnej pomoci s projektom „CPP bližšie k cudzincom“, pričom na tento projekt nadväzuje projekt s názvom „Právna poradňa pre azyl“ realizovaný mimovládnou organizáciou Liga za ľudské práva, s dobou realizácie od novembra 2016 do októbra 2019. Predmetom oboch projektov je poskytovanie právnych služieb žiadateľom o azyl umiestneným v zariadeniach MÚ, ich zastupovanie v súdnych konaniach, vďaka čomu je žiadateľom o azyl, vrátane zraniteľných skupín, včas poskytnutá právna pomoc, je im podrobne vysvetlená ich situácia, právne postavenie, priebeh a dĺžka azylového konania, režim azylového zariadenia a pod. Priebežne je so žiadateľmi o azyl komunikovaný stav konania o medzinárodnej ochrane. V prípade nutnosti sú ažiadatelia o azyl zastupovaní aj pred súdmi SR, napr. pri odvolaniach, či správnych žalobách proti rozhodnutiam MÚ v časti o neudelení azylu. Súčasťou aktivít je tiež osvetová činnosť medzi žiadateľmi o azyl, ako aj realizácia potrebných tlmočníckych, či prekladateľských služieb v spojitosti s právnymi službami. Za oba projekty bolo od r. 2015 do 30.6.2017 podporených 513 žiadateľov o azyl, vrátane zraniteľných skupín osôb.Významnú úlohu pri posilňovaní a rozvíjaní azylových postupov v SR má spolupráca s Európskym podporným úradom pre azyl (EASO). A to jednak v oblasti transferu know-how a tiež budovania a posilňovania kapacít. Za obdobie 2014 – 06/2017 boli v rámci činnosti EASO vyškolení noví národní školitelia pre moduly Vedenie pohovoru s deťmi (1 osoba), Inklúzia (2 osoby), Spoločný európsky azylový systém (1 osoba), a Exklúzia (2 osoby). Tí následne realizujú školenia v SR, ale aj tiež pre iné členské štáty. Súčasne sa viacerí slovenskí experti MÚ zúčastnili ďalších workshopov a školení organizovaných EASO a SR tiež aktívne prispelo expertmi do tzv. azylových podporných tímov v Bulharsku, Grécku a Taliansku. 2 misie do Bulharska boli zamerané na pomoc v oblasti implementácie AMIF. Na jednej strane touto formou SR prejavuje svoju solidaritu s iným členskými štátmi a na strane druhej získava nové prospešné skúsenosti. Tieto aktivity boli financovaná zo ŠR SR. Priorita 2 – Budovanie kapacít v oblasti acquis EÚ národného programu AMIF bude implementovaná v nasledujúcom období (od roka 2018). |

|  |  |
| --- | --- |
| 1.1.2 | Aký pokrok sa dosiahol vo vzťahu k posilneniu a rozvíjaniu podmienok prijímania a ako prispel fond k dosiahnutiu tohto pokroku? |
|  | Národný program AMIF SR sa skôr zameriava na tzv. „soft“ priority pri posilňovaní a rozvíjaní podmienok prijímania, ak nerátame špecifickú akciu ETC Humenné. Doteraz implementované projekty sa zameriavali prioritne na služby poskytované v azylovom procese so špecifickou pozornosťou venovanou potrebám zraniteľných skupín, pričom do poskytovania týchto služieb sú aktívne zapojené mimovládne orgtanizácie aj samosprávy.SR plní základné podmienky a štandardy prístupu k migrantom – žiadateľom o azyl – a súvisiaca starostlivosť v zariadeniach Migračného úradu MV SR (MÚ) je na požadovanej úrovni.  Vo veľkej miere aj vďaka AMIF a implementovaným projektom z neho podporených. Žiadatelia o azyl sú umiestňovaní najskôr v záchytnom tábore v Humennom, ktorý slúži aj ako karanténne zariadenie, a ďalej sú premiestnení do pobytového tábora do Opatovskej Novej Vsi v prípade žien, rodín s deťmi a starších ľudí alebo do Rohoviec, v prípade mužov jednotlivcov. SR týmto osobám zabezpečuje ubytovanie, stravu a zdravotnú starostlivosť. Žiadatelia o azyl majú k dispozícií zdravotnú sestru a dvakrát do týždňa aj lekára priamo v zariadení a v prípade potreby môžu navštíviť lekára v zdravotníckom zariadení alebo externý lekár navštívi žiadateľov o azyl v zariadení MÚ. Výkon sociálnej práce je zabezpečovaný internými sociálnymi pracovníkmi uvedených zariadení a tiež kultúrnymi mediátormi mimovládnej organizácie Slovenskej humanitnej rady a obce Rovné prostredníctvom projektov podporených z AMIF pod názvom „Efektívne služby žiadateľom o azyl v SR I. a II.". Špecifická pozornosť je venovaná starostlivosti o zraniteľné skupiny osôb. V uvedených táboroch je poskytovaná vďaka projektom AMIF aj psychologická starostlivosť, pričom v každom tábore pracuje jeden psychológ na polovičný úväzok, ďalej so žiadateľmi o azyl pracujú aj odborníci na arteterapiu a muzikoterapiu. Vďaka podporeným projektom sa žiadateľom o azyl zabezpečujú aj voľnočasové aktivity, tvorivé dielne, vzdelávanie slovenského jazyka, zabezpečovanie povinnej školskej dochádzky, rekvalifikačné kurzy, doplnková materiálna pomoc, doplnková zdravotná starostlivosť, či tlmočenie a prekladateľstvo v prípade potreby. Často krát mimovládne organizácie, či samospráva poskytujú žiadateľom o azyl aj inú pomoc, a to z vlastných zdrojov, či rôznych zbierok ako je napr. ošatenie, obuv, kozmetiku a pod. V táboroch MÚ je žiadateľom o azyl poskytovaná aj vyššie spomínaná právna pomoc financovaná taktiež z Národného programu AMIF.Prijímatelia pomoci z AMIF oceňujú pozitívne vzťahy s pracovníkmi MÚ v pobytových zariadeniach pri poskytovaní služieb žiadateľom o azyl. Určitým problémom čelia pri zabezpečovaní zdravotnej starostlivosti pre žiadateľov o azyl, keďže v čase, keď nie je dostupný lekár v zariadení, sú odkázaní na externých lekárov, kde často z rôznych dôvodov lekári odmietajú ošetrovať žiadateľov o azyl. Pobytové tábory by taktiež potrebovali investície do modernizácie infraštruktúry, vrátane vnútorného zariadenia táborov. Kapacitne sú momentálne vzhľadom na relatívne nízky počet žiadateľov o azyl zariadenia predimenzované.Cieľom MÚ s pracovníkmi zainteresovaných orgánov a mimovládnych organizácií je  ďalšie zlepšovanie podmienok v pobytových táboroch a ďalšie skvalitnenie činnosti v oblasti poskytovaných služieb pre žiadateľov o azyl. Za pozitívne tiež považujeme spoluprácu „naprieč“ projektmi, kde si aktéri (hlavne medzi mimovládnymi organizáciami) vymieňajú informácie o „klientoch“ – žiadateľoch o azyl. A to aj naprieč projektmi v iných oblastiach, kde napr. informácie o úspešnom žiadateľovi o azyl sú poskytované iným mimovládnym organizáciám, ktoré implementujú projekty v oblasti integrácie. Tým sa podporuje komplexné poradenstvo a asistencia pri riešení problémov žiadateľov o azyl, resp. osôb s udelenou medzinárodnou ochranou v jednotlivých fázach ich pobytu v SR.Ako bolo už spomínané, Priorita 2 – Budovanie kapacít v oblasti acquis EÚ, bola zatiaľ financovaná zo Štátneho rozpočtu SR, pričom implementácia priority v rámci AMIF je momentálne v prípravnej fáze a bude prebiehať v nasledujúcom období.  |

|  |  |
| --- | --- |
| 1.1.3 | Aký pokrok sa dosiahol vo vzťahu k dosiahnutiu úspešného vykonávania právneho rámca smernice o oprávnení na medzinárodnú ochranu (a jej následných zmien) a ako prispel fond k dosiahnutiu tohto pokroku? |
|  | V období rokov 2014 - 06/2017 sa SR podarilo jednak systematizovať programové dokumenty v oblasti migrácie, či integrácie cudzincov, transponovať viaceré Smernice EP a Rady do vnútornej legislatívy SR. Za významné považujeme hlavne schválenie základného rámcového dokumentu v oblasti integrácie cudzincov, ktorým je Integračná politika Slovenskej republiky, ktorá bola schválená uznesením vlády SR č. 45 z 29. januára 2014. Tá predstavuje systematický rámec politík, ktorých cieľom je zabezpečiť realizáciu opatrení na zefektívnenie procesu integrácie cudzincov, stanovuje prioritné oblasti a opatrenia, obsiahnuté v odporúčacích opatreniach, ktoré by mali byť adekvátne rozpracované zodpovednými aktérmi v oblasti integračnej politiky, a zároveň sa predpokladá rozpracovanie cieľov Integračnej politiky SR do iniciatívnych opatrení v rámci osobitných akčných plánov.Z pohľadu právneho rámca, najdôležitejšie legislatívne zmeny a ich dopady môžeme zhrnúť nasledovne:* zákonom č. 495/2013 Z. z.166 sa s účinnosťou od 1. januára 2014 transponovala do vnútroštátneho práva smernica EP a Rady 2011/95/EÚ z 13. decembra 2011 o normách pre oprávnenie štátnych príslušníkov tretej krajiny alebo osôb bez štátneho občianstva mať postavenie medzinárodnej ochrany, o jednotnom postavení utečencov alebo osôb oprávnených na doplnkovú ochranu a o obsahu poskytovanej ochrany.

Zákon priniesol viacero zmien, napr. v oblasti oboznamovania azylanta a cudzinca, ktorému sa poskytla doplnková ochrana, s jeho právami a povinnosťami; rozšíril sa okruh osôb, ktorým sa udelí azyl na účel zlúčenia rodiny s maloletým azylantom bez sprievodu; upravili sa ustanovenia týkajúce sa neudelenia azylu; aktualizovali sa podmienky, ktoré MV SR skúma pri odňatí azylu a i. Súčasne zákon upravil dôvody zaistenia žiadateľov o azyl (ŽoA), pričom celková dĺžka zaistenia je upravená na čas nevyhnutne potrebný na účel realizácie vyhostenia, pričom celkový čas zaistenia nesmie presiahnuť šesť mesiacov, okrem výnimky z dôvodu ohrozenia bezpečnosti štátu alebo verejného poriadku.* zákonom č. 131/2015 Z. z. sa novelizovali okrem iných aj zákon o azyle a zákon o pobyte cudzincov, a to najmä z dôvodu transpozície dvoch Smerníc EP a Rady, konkr.  2013/32/EÚ o spoločných konaniach o poskytovaní a odnímaní medzinárodnej ochrany (prepracované znenie) a 2013/33/EÚ, ktorou sa ustanovujú normy pre prijímanie žiadateľov o medzinárodnú ochranu (prepracované znenie).

Za najdôležitejšie zmeny týmto zákonom môžeme považovať v zákone o azyle: úprava prípadov podávania opakovaných žiadostí o azyl; doplnilo sa kritérium na určenie štátu, ktorý sa považuje za bezpečnú krajinu pôvodu a ktorý sa považuje za bezpečnú tretiu krajinu; zákon ustanovil pre MV SR povinnosť vytvárať v azylových zariadeniach vhodné podmienky na ubytovanie cudzincov so zohľadnením osobitnej potreby zraniteľných osôb zistených na základe individuálneho posúdenia ich stavu; skrátila sa lehota, po uplynutí ktorej sa umožní ŽoA prístup na trh práce z jedného roka na 9 mesiacov; viacero nových ustanovení rieši aspekty dočasného útočiska; boli ustanovené nové podmienky pre umiestňovanie maloletých bez sprievodu, ako napr. že zostanú aj počas konania o udelenie azylu v zariadeniach sociálnoprávnej ochrany detí a sociálnej kurately a nebudú premiestňovaní do azylových zariadení MV SR; a iné. V zákone o pobyte cudzincov  sa uskutočnili napr. tieto úpravy: v prípade uloženia alternatívy zaistenia, ŽoA nemusí preukazovať zabezpečenie ubytovania a finančné zabezpečenie; ŽoA nie sú povinní prispievať na stravovanie v zaistení; a iné.* dňa 1. júla 2016 nadobudol účinnosť zákon č. 162/2015 Z. z. Správny súdny poriadok, ktorý priniesol niekoľko legislatívnych zmien aj v oblasti azylu.

Dôležitou zmenou je skutočnosť, že rozhodnutie MV SR v konaní o azyle sa okamihom jeho oznámenia považuje za právoplatné. Tiež sa upravili niektoré ustanovenia a postupy v oblastiach podávania žalôb, kasačných sťažností, preskúmania rozhodnutí a i.Uvedené legislatívne zmeny a ich implementácia v praxi podporujú dosahovanie tzv. kvalifikačnej smernice, napr. spresnili sa dôvody na poskytnutie medzinárodnej ochrany, čo vedie k dôkladnejšie podloženým rozhodnutiam, čím sa zvyšuje efektívnosť azylového procesu a prevencia podvodov. Zlepšil sa prístup osôb s udelenou medzinárodnou ochranou k právam a integračným opatreniam, pričom aktuálny systém lepšie zohľadňuje situácie, s ktorými sa stretávajú osoby s medzinárodnou ochranou, hlavne zraniteľné skupiny osôb. Legislatívne úpravy tiež zabezpečili lepšie zohľadňovanie najlepšieho záujmu maloletých a rodových aspektov pri posudzovaní žiadostí o azyl.Priamy vplyv Národného programu AMIF SR však na právny rámec súvisiaci s kvalifikačnou smernicou nie je žiadny. |

|  |  |
| --- | --- |
| 1.1.4 | Aký pokrok sa dosiahol vo vzťahu k rozšíreniu kapacity členských štátov na rozvíjanie, monitorovanie a hodnotenie ich azylových politík a konaní o azyle a ako prispel fond k dosiahnutiu tohto pokroku? |
|  | ŠC 1, Národný cieľ 2 – Hodnotenie konštatuje, že AMIF zaistí spravodlivé a efektívne azylové konanie, ktoré je založené na relevantných a spoľahlivých údajoch.  V rámci Priority 3 Zlepšenie kapacity na zhromažďovanie údajov a štatistík, bol definovaný cieľ výrazne rozšíriť rozsah údajov v oblasti migrácie a azylu pre vnútroštátne potreby, pre potreby EUROSTAT-u a pre systém včasného varovania a pripravenosti spustený úradom EASO. Priorita mala byť realizovaná prostredníctvom upgrade informačného sytému MIGRA. Na základe prehodnotenia potrieb sa SR rozhodla, že Priorita 3 bude realizovaná v rámci komplexného upgradu IS MIGRA a bude hradená zo štátneho rozpočtu SR. Iné opatrenia v rámci AMIF na tento účel nie sú plánované.Z pohľadu ďalších aktivít mimo AMIF pri zvyšovaní schopnosti SR rozvíjať, monitorovať a hodnotiť azylovú politiku a postupy, v podmienkach Migračného úradu MV SR (MÚ) je uplatňovaný interný kontrolný mechanizmus azylového systému SR, ktorý sa vykonáva v polročnom intervale. Kontrola sa vykonávala na základe vypracovaných formulárov z projektov ASQAEM a FDQ (implementovaných s UNHCR), v ktorých sú stanovené kritériá na plnenie a zvyšovanie kvality v jednotlivých bodoch. Kontrola je zameraná na kvalitu a včasnosť rozhodovacieho procesu, boj proti neopodstatneným žiadostiam a včasnosti ich vybavenia, preukazovanie dôveryhodnosti a posúdenie miery prenasledovania žiadateľa o azyl, zisťovanie totožnosti žiadateľov o azyl a preverovanie ich dokladov prostredníctvom dostupných pracovísk Úradu hraničnej a cudzineckej polície P PZ, posúdenie alternatívy vážneho bezprávia v prípade návratu do krajiny pôvodu. Výstupy z predmetných kontrol sú následne analyzované a vyhodnocované so zámerom ďalšieho skvalitňovania azylových procesov.Z pohľadu personálnych kapacít za účelom zabezpečenia lepšej koordinácie činností na úseku azylovej a migračnej politiky bol MÚ posilnený o 20 nových štátno-zamestnaneckých miest na základe uznesenia vlády SR č. 600/2016. Aj vďaka týmto novým miestam bolo možné menovať styčných úradníkov pre Taliansko a Grécko a poskytnúť expertov na pomoc týmto krajinám na základe výziev EASO.Na Dublinskom stredisku, organizačnej zložke MÚ, bol rovnakým uznesením navýšený počet zamestnancov o 4 nové pracovné miesta, pričom zamestnanci Dublinského strediska MÚ pôsobili na Dublinskom stredisku v Taliansku a jeden zamestnanec bol určený ako styčný úradník pre relokácie z Talianska. V dublinskom konaní sa postupuje v zmysle nariadenia EP a Rady (EÚ) č. 604/2013, pričom SR uplatňuje pravidlá dublinského nariadenia voči všetkým členským štátom, vrátane realizácie transferov s výnimkou Grécka. V auguste 2016 bola úspešne inštalovaná nová verzia licencie pre systém Dublinet, ktorý je hlavným komunikačným prostriedkom pre tzv. dublinské prípady. |

|  |  |
| --- | --- |
| 1.1.5 | Aký pokrok sa dosiahol vo vzťahu k vypracovaniu, rozvíjaniu a vykonávaniu národných programov a stratégií pre presídľovanie a iných programov humanitárneho prijímania a ako prispel fond k dosiahnutiu tohto pokroku? |
|  | Podľa pôvodného národného programu Slovenská republika neplánovala vykonať akúkoľvek činnosť týkajúcu sa presídlenia v rámci AMIF. Revíziou národného programu na konci roka 2015 sa situácia zmenila, avšak k 30.06.2017 sa zatiaľ v rámci NP AMIF SR nevykonalo žiadne presídlenie.SR v rámci solidarity s iným členskými štátmi EÚ okrem iného iniciovala a realizovala dobrovoľné aktivity ako jej príspevok k riešeniu krízy.V roku 2015 pripravila a realizovala presídlenie skupiny 149 asýrskych kresťanov z Iraku na Slovensko, ktorí do SR prileteli 10.12.2015. Presídlených bolo 25 kresťanských rodín, medzi ktorými sú dospelí muži, ženy, deti aj starší ľudia z oblasti pri Mosule, t.j. územia, ktoré obsadil Islamský štát. Prvé mesiace strávili v azylovom centre v Humennom, pričom v úvodnej fáze integrácie im bola poskytnutá pomoc vo forme jazykového vzdelávania, sociálnej asistencie, pracovného či sociálneho poradenstva. V marci 2016 boli potom presťahovaní do Nitry a jej okolia, kde im pri ďalšej integrácii pomáha občianske združenie Pokoj a dobro a Nitrianska diecéza. Niektorí sa však neskôr vrátili späť do Iraku a k 30.6.2017 ich v SR žilo 84 z pôvodnej skupiny a 3-ja novorodenci. Tí naďalej pokračujú v integrácii.Okrem pomoci asýrskym kresťanom presídleným z Iraku sa Slovensko v rámci dobrovoľných kvót relokácií utečencov zaviazalo, že príjme 100 ľudí z Grécka a Talianska.  Ku koncu júla 2017 však Slovensko prijalo iba 16 ľudí, (5 matiek a 11 detí) z táborov v Grécku, štátnych príslušníkov Iraku a Sýrie.Ďalšou iniciatívou solidarity bolo navýšenie humanitárnych transferov, ktoré SR realizuje od roku 2009. Väčšinou ide o najzraniteľnejšie skupiny utečencov (matky s deťmi, osoby, ktoré potrebujú okamžitú evakuáciu a pod.), pričom ani jeden z týchto utečencov nie je žiadateľom o azyl ani v azylovom procese na Slovensku. Presídlenci zostávajú  na Slovensku zvyčajne pol roka a pripravujú sa na presídlenie do cieľovej krajiny – väčšinou do USA a Kanady. Integrácia následne prebieha v cieľovej krajine. SR presídlencom poskytuje ubytovanie, stravu a základné hygienické potreby, ostatné výdavky spojené s ich pobytom na území SR hradia partneri. V rámci slovenskej iniciatívy boli navýšené maximálne kapacity pre týchto presídlencov.Práve rozvoj Tranzitného centra v Humennom je jednou z najvýznamnejších investičných aktivít Národného programu AMIF SR formou špecifickej akciu. Alokácia zo zdrojov EÚ predstavuje sumu 2 096 000 EUR a zatiaľ nebola čerpaná, pričom sa ešte ani nezačala praktická realizácia tejto akcie. Okrem toho, činnosti plánované v tejto akcii už neodrážajú skutočné potreby v ETC Humenné, je na zváženie prehodnotenie obsahu tejto akcie. |

|  |  |
| --- | --- |
| 1.2 | Osobitný cieľ 2: Integrácia/legálna migrácia – Podporovať legálnu migráciu do členských štátov v súlade s ich hospodárskymi a sociálnymi potrebami, napríklad potrebami trhu práce, a zároveň zabezpečovať integritu prisťahovaleckých systémov členských štátov a podporovať skutočnú integráciu štátnych príslušníkov tretích krajín. |
|  | Celková otázka: Ako prispel fond k podpore legálnej migrácie do členských štátov v súlade s ich hospodárskymi a sociálnymi potrebami, napríklad potrebami trhu práce, a zároveň k zabezpečeniu integrity prisťahovaleckých systémov členských štátov a podpore skutočnej integrácie štátnych príslušníkov tretích krajín? |
|  | Projekty realizované v rámci NP AMIF SR prispeli k plneniu cieľov v oblasti politiky integrácie, predovšetkým predchádzať riziku ekonomicky, sociálne a kultúrne rozdelenej spoločnosti, a vytváraniu uzavretých komunít štátnych príslušníkov tretích krajín (ŠPTK) prostredníctvom poskytovania služieb a pomoci cieľovej skupine s cieľom uľahčiť ich integračný proces. Vo všeobecnosti, právne predpisy v oblasti štátnej podpory v kontexte migrácie a integrácie ŠPTK rešpektujú princíp rovnakého zaobchádzania vo vzťahu k ŠPTK a garantujú rovnaké postavenie legálne žijúcich ŠPTK na území SR ako je postavenie občanov SR.NP AMIF SR zohráva významnú úlohu pri podpore účinnej integrácie ŠPTK v SR. V prvej fáze boli podporené 3 projekty, ktoré sa implementovali od 12/2015, 01/2016 do 12/2016. Projekt „Migračné informačné centrum IOM na podporu integrácie cudzincov na Slovensku (fáza VIII)“, s pobočkami v Bratislave a Košiciach, je jediným informačným centrom poskytujúcim ŠPTK v SR komplexné služby „pod jednou strechou“ v oblasti právneho, integračného poradenstva a podpory komunitného života. Druhým projektom bol projekt Ligy za ľudské práva, o.z. „Právna poradňa pre pobyt a občianstvo 6“, v rámci ktorého sa poskytla komplexná právna pomoc ŠPTK s legálnym pobytom, na aplikáciu právnych predpisov upravujúcich pobyt cudzincov v SR a získavanie štátneho občianstva SR. Významným projektom bol aj projekt Slovenskej katolíckej charity „Rafael III“, ktorého predmetom bolo poskytovanie komplexných služieb súvisiacich s integráciou osôb, ktorým bola udelená medzinárodná ochrana v SR. Aktivity zahŕňali sociálne, kariérne a pracovné, psychologické poradenstvo, ale aj kurzy SJ, neformálne vzdelávanie, právnu pomoc a tiež pomoc s ubytovaním.Na tieto projekty kontinuálne nadviazal projekt OZ Marginal, ktorý pokračuje v aktivitách určených osobám s udelenou medzinárodnou ochranou v rámci projektu „STEP 3“ a ďalšia fáza projektu IOM „Migračné informačné centrum IOM na podporu integrácie cudzincov na Slovensku (fáza IX)“, ktoré IOM rozšírilo o právnu pomoc a poradenstvo a o aktivitu dni špecializovaného poradenstva (One Stop Shop). Oba projekty budú implementované až do decembra 2019.Celkovo týchto 5 implementovaných projektov k 30.06.2017 poskytlo pomoc a služby v oblasti integrácie 11 382 osobám, čo predstavuje mieru naplnenia plánovaného indikátora už v tomto štádiu implementácie programu na úrovni 63.2 %. |

|  |  |
| --- | --- |
| 1.2.1 | Aký pokrok sa dosiahol vo vzťahu k podpore legálnej migrácie do členských štátov v súlade s ich hospodárskymi a sociálnymi potrebami, napríklad potrebami trhu práce, a ako prispel fond k dosiahnutiu tohto pokroku? |
|  | V rámci národného cieľa 1 - Legálna migrácia NP AMIF SR sa neplánujú žiadne opatrenia ani aktivity. Medzi-inštitucionálna spolupráca zameraná na monitorovanie Integračnej politiky je zabezpečená v rámci štátneho rozpočtu, pričom koordinančným orgánom je Ministerstvo práce, sociálnych vecí a rodiny SR, ktoré organizuje pravidelné stretnutia výboru MEKOMIC - Medzirezortný expertný výbor pre pracovnú migráciu a integráciu štátnych príslušníkov tretích krajín.Vo všeobecnosti, riadená pracovná migrácia do SR je zameraná na kompenzáciu nedostatku disponibilnej pracovnej sily na trhu práce, najmä nedostatkových profesií. SR nemá v prístupe na trh práce zavedené žiadne kvóty, avšak ani zoznamy nedostatkových profesií. V tejto súvislosti Ústredie práce, sociálnych vecí a rodiny zbiera, analyzuje a zverejňuje štatistické informácie o stave, vývoji a štruktúre zamestnanosti a vypracúva analýzy a prognózy vývoja trhu práce. Vplyv pracovnej migrácie zahraničných pracovníkov na slovenský trh práce sa však neanalyzuje. V strategických dokumentoch Migračná politika SR s výhľadom do roku 2020 z roku 2011 a Integračná politika SR z roku 2014 deklaruje SR záujem o získavanie a následnú integráciu hlavne vysokokvalifikovaných migrantov. MPSVaR SR každoročne spracováva a predkladá vláde SR Súhrnnú správu o stave plnenia cieľov a opatrení Integračnej politiky v SR za daný rok, kde prierezovo informuje o stave opatrení v oblasti cudzincov, štátnych príslušníkov tretích krajín v jednotlivých oblastiach: samosprávne kraje, bývanie, kultúrna a spoločenská integrácia, zdravotná starostlivosť, vzdelávanie, zamestnanosť a sociálna ochrana, občianstvo SR a špecifická téma maloletí bez sprievodu.Za najvýznamnejšie zmeny v tejto oblasti za obdobie 01/2014 – 06/2017 je možné považovať legislatívne úpravy súvisiace s transponovaním Smerníc EP a Rady do vnútroštátnej legislatívy SR, čím sa napr. novelizoval zákon č. 5/2004 Z. z. o službách zamestnanosti, napr. aj vo vzťahu prijímania a zamestnávania štátnych príslušníkov tretích krajín, a to:* účinnosťou od 1. januára 2014 sa upravila legislatíva, ktorá sa týka zamestnávania štátnych príslušníkov tretích krajín (ŠPTK) s miestom výkonu práce na území SR, a to zákonom č. 495/2013 Z. z. čím sa zároveň transponovala Smernica EP a Rady 2011/98/EÚ z 13. decembra 2011. V rámci zatraktívnenia slovenského trhu práce sú od 1. januára 2014 rozšírené kategórie ŠPTK, u ktorých sa nevyžaduje povolenie na zamestnanie ani potvrdenie o možnosti obsadenia voľného pracovného miesta. Rovnako sa zmenili procesné postupy dotknutých orgánov za účelom efektívnejšieho udeľovania prechodného pobytu štátnym príslušníkom z tretích krajín na účel zamestnania v SR;
* novelizáciou zákona č. 82/2005 Z.z. o nelegálnej práci a nelegálnom zamestnávaní sa s účinnosťou od 1. januára 2014 nanovo zadefinovali pojmy nelegálne zamestnávanie a nelegálna práca ŠPTK, a to najmä v súvislosti so zavedením nových inštitútov v tejto oblasti (napr. jednotného povolenia na pobyt a zamestnanie);
* 1. januára 2016 nadobudol účinnosť zákon č. 353/2015 Z. z., ktorým sa opäť menil zákon č. 5/2004 Z. z. o službách zamestnanosti, kde sa napr. menili podmienky platnosti povolenia na zamestnanie, pričom sa predĺžila doba, na ktorú sa vydáva súhlasné potvrdenie o možnosti obsadenia voľného pracovného miesta a povolenie na zamestnanie z dvoch na päť rokov. Súčasne, povolenie na zamestnanie môže ÚPSVaR predĺžiť na žiadosť ŠPTK najviac na dva roky, a to i opakovane;
* zákonom č. 82/2017 Z. z. bol s účinnosťou od 1. mája 2017 novelizovaný zákon č. 404/2011 Z. z. o pobyte cudzincov, pričom cieľom zvýšenia záujmu a uľahčenia prístupu vysokokvalifikovaných ŠPTK na slovenský trh práce sa upravili podmienky pre žiadateľov o modrú kartu EÚ, kde sa napr. skrátila lehota pre zamestnávateľa na nahlásenie voľného pracovného miesta, ktoré zodpovedá vysokokvalifikovanému zamestnaniu, ÚPSVaR z 30 na 15 pracovných dní; a tiež sa predlžuje obdobie, na ktoré sa udeľuje a obnovuje modrá karta EÚ (štyri roky).
 |

|  |  |
| --- | --- |
| 1.2.2 | Aký pokrok sa dosiahol vo vzťahu k podpore skutočnej integrácie štátnych príslušníkov tretích krajín a ako prispel fond k dosiahnutiu tohto pokroku? |
|  | NP AMIF SR zohráva významnú úlohu pri podpore účinnej integrácie ŠPTK v SR. V prvej fáze boli podporené 3 projekty, ktoré sa implementovali od 12/2015, 01/2016 do 12/2016.Projekt „Migračné informačné centrum IOM na podporu integrácie cudzincov na Slovensku (fáza VIII)“, s pobočkami v Bratislave a Košiciach, je jediným informačným centrom poskytujúcim ŠPTK v SR komplexné služby „pod jednou strechou“ v oblasti právneho, integračného poradenstva a podpory komunitného života. Ďalšie činnosti zahŕňali tvorbu a distribúciu viacjazyčných informačných materiálov pre cudzincov; sociálne, administratívne a kultúrne poradenstvo, realizáciu otvorených kurzov slovenského jazyka pre cudzincov, pracovné poradenstvo vrátane podpory získavania a doplnenia zručností, vzdelávania a rekvalifikácie. Špecifickou aktivitou projektu je aj komplexné integračné poradenstvo pre maloletých bez sprievodu v zariadeniach Sociálnoprávnej ochrany detí a sociálnej kurately.Druhým projektom bol projekt Ligy za ľudské práva, o.z. „Právna poradňa pre pobyt a občianstvo 6“, v rámci ktorého sa poskytla komplexná právna pomoc ŠPTK s legálnym pobytom, na aplikáciu právnych predpisov upravujúcich pobyt cudzincov v SR a získavanie štátneho občianstva SR. Samostatnou aktivitou projektu bolo aj zvyšovanie informovanosti ŠPTK v spolupráci so samosprávami, pričom časť aktivít bola zameraná aj na zlepšenie informovanosti slovenskej verejnosti v oblasti integrácie cudzincov. Práve tieto aktivity boli pridanou hodnotou projektu. V rámci projektu sa poskytovali cieľovej skupine aj finančné príspevky, doplnková materiálna pomoc a zdravotná starostlivosť. Pridanou hodnotou projektu bolo budovanie siete solidarity, vrátane rozsiahlej dobrovoľníckej činnosti a pomoci cudzincom.Významným projektom bol aj projekt Slovenskej katolíckej charity „Rafael III“, ktorého predmetom bolo poskytovanie komplexných služieb súvisiacich s integráciou osôb, ktorým bola udelená medzinárodná ochrana v SR. Aktivity zahŕňali sociálne, kariérne a pracovné, psychologické poradenstvo, ale aj kurzy SJ, neformálne vzdelávanie, právnu pomoc a tiež pomoc s ubytovaním.Na tieto projekty kontinuálne nadviazali projekt OZ Marginal, ktorý pokračuje v aktivitách určených osobám s udelenou medzinárodnou ochranou v rámci projektu „STEP 3“ a ďalšia fáza projektu IOM „Migračné informačné centrum IOM na podporu integrácie cudzincov na Slovensku (fáza IX)“, ktoré IOM rozšírilo o právnu pomoc a poradenstvo a o aktivitu dni špecializovaného poradenstva (One Stop Shop). Oba projekty budú implementované až do decembra 2019.K 30.06.2017 spomínaných 5 implementovaných projektov prinieslo tieto výsledky: počet osôb, ktorým bola poskytnutá pomoc pri integrácii: 11 382; celkový počet účastníkov kurzov slovenského jazyka, vzdelávacích kurzov, príprav na uľahčenie prístupu na trhu práce  dosiahol 4 856 os.; právna pomoc, podpora v oblastiach ako bývanie, prostriedky na živobytie bola poskytnutá 6 092 os.; 434 os. bola poskytnutá pomoc prostredníctvom zdravotnej a psychologickej starostlivosti. Z pohľadu integrácie ŠPTK v SR teda AMIF a ním podporené projekty zohráva významnú integračnú úlohu v podmienkach SR.Z pohľadu synergických opatrení (napr. vo vzťahu k MIC IOM), avšak financovaných z iných zdrojov, je nutné spomenúť aktivitu MPSVaR SR vytvorenia a spravovania informačného portálu o integrácií cudzincov v SR https://www.mpsvr.sk/en/information-foreigners/. MV SR taktiež na svojom webovom sídle http://www.minv.sk/?residence-of-an-alien poskytuje základné informácie pre cudzincov.V roku 2017 je plánovaná spolupráca MPSVaR SR s mimovládnymi organizáciami pri realizácii projektov na základe „Komunikačnej stratégie o prínosoch a pozitívach migrácie a integrácie cudzincov na Slovensku“, ktorá bola pripravená Ligou za ľudské práva v spolupráci s MPSVR SR. Uvedená stratégia vznikla v rámci projektu “Fórum integrácie - platforma pre otvorený dialóg o migrácii a integrácii“ a je určená na používanie jednotlivcom, organizáciám a inštitúciám, ktoré majú záujem podieľať na vytváraní pozitívneho obrazu o živote cudzincov v spoločnosti.Veľkou výzvou je aj zapájanie samospráv do integrácie ŠPTK. V súčinnosti MÚ MV SR s MVO sú vytvárané materiálno-technické a  organizačné predpoklady na zapojenie sa miest a obcí do procesu integrácie azylantov a cudzincov s poskytnutou doplnkovou ochranou s dôrazom na oblasť bývania, zamestnávania, účasti na verejnom živote a odstraňovania bariér zaraďovania sa do spoločnosti. Organizujú sa aj rôzne stretnutia a prednášky pre zástupcov obcí, či členov Združenia miest a obcí Slovenska, kde sú diskutované a prezentované praktické návrhy na spoluprácu pri integrácii osôb s medzinárodnou ochranou na území SR.Nedostatkom v tejto oblasti je absencia Štátneho integračného programu pre osoby s udelenou medzinárodnou ochranou. Tento program sa dlhodobo pripravuje a aktuálne je jeho sfinalizovanie plánované na koniec decembra 2017. |

|  |  |
| --- | --- |
| 1.2.3 | Aký pokrok sa dosiahol vo vzťahu k podpore spolupráce medzi členskými štátmi s cieľom zabezpečiť integritu prisťahovaleckých systémov členských štátov a ako prispel fond k dosiahnutiu tohto pokroku? |
|  | NP AMIF SR sa nezameriava na uvedenú oblasť. Z realizovanej evaluácie NP AMIF SR ako jeden z nedostatkov je identifikovaná aj nízka miera medzinárodnej spolupráce, či výmeny know-how s inými členskými štátmi EÚ. Tento problém je viditeľnejší hlavne na úrovni zapojených mimovládnych organizácií a samospráv. Samotní prijímatelia pomoci (okrem IOM) by privítali možnosti širšej medzinárodnej spolupráce s organizáciami podobného typu realizujúcimi projekty pomoci ŠPTK v iných členských štátoch.Z pohľadu štátnych inštitúcií, tie sa predovšetkým aktívne, či pasívne zúčastňujú komisií a výborov zriadených na úrovni EÚ. Niektoré z nich sa však aktívne zapájajú aj do medzinárodných projektov. Príkladom je MÚ MV SR, ktorý v hodnotenom období aktívne participoval na týchto projektoch: * Projekt „Európskej migračnej siete“ (zapojené sú aj MPSVaR SR a Štatistický úrad SR), ktorej úlohou je napĺňať informačné potreby v oblasti migrácie a azylu prostredníctvom poskytovania aktuálnych, objektívnych, spoľahlivých a porovnateľných informácií. Projekt sa implementuje od r. 2009 do súčasnosti.
* Projekt „Skills2Work“, kde je MÚ MV SR jeden z partnerov projektu IOM, ktorého cieľom je posilnenie integrácie osôb s udelenou medzinárodnou ochranou na trhu práce prostredníctvom rýchleho uznávania formálnych aj neformálnych zručností. Do projektu je vrátane SR zapojených 9 krajín EÚ. Projekt je implementovaný od januára 2016 do decembra 2017.

Najvýznamnejšou aktivitou v oblasti medzinárodnej spolupráce, do ktorej boli zapojené všetky relevantné ministerstvá, bolo Predsedníctvo SR v Rade EÚ v druhej polovici roka 2016. Medzi priority slovenského predsedníctva patrili snahy „zvýšiť jednotu, súdržnosť a odolnosť Únie voči vonkajším i vnútorným výzvam a posilniť dôveru občanov v európsky projekt”, pričom dominovala aj téma zmiešaných migračných tokov a medzinárodnej ochrany. Jedným z cieľov slovenského predsedníctva bolo presadzovať udržateľnú migračnú a azylovú politiku založenú na ochrane vonkajších hraníc, integrite schengenakého priestoru, spolupráci s tretími krajinami a solidarite. Ako kľúčovú vnímalo slovenské predsedníctvo aj efektívnu spoluprácu pri návratoch a readmisiách.  K významným aktivitám slovenského predsedníctva v Rade EÚ v oblasti migrácie patrilo aj množstvo stretnutí na ministerskej alebo expertnej úrovni, vrátane organizácie viacerých konferencií venujúcich sa migrácii.  |

|  |  |
| --- | --- |
| 1.2.4 | Aký pokrok sa dosiahol vo vzťahu k budovaniu kapacity na integráciu a legálnu migráciu v členských štátoch a ako prispel fond k dosiahnutiu tohto pokroku? |
|  | NP AMIF SR definuje dve priority zamerané na budovanie kapacít pre oblasť integrácie a legálnej migrácie, a to: identifikácia možných oblastí intervencií pre integračné opatrenia prostredníctvom aktivít založených na výskume; a zapojenie národných /regionálnych /miestnych autorít v oblasti integrácie prostredníctvom posilnenia ich kapacít.K 30.6.2017 prebiehal hodnotiaci proces v rámci otvorenej výzvy na predkladanie žiadostí o grant zameranej na oblasť zapojenia národných /regionálnych /miestnych autorít v oblasti integrácie prostredníctvom posilnenia ich kapacít. Realizácia projektu úspešného žiadateľa o grant začne v januári 2018.Pokiaľ ide o oblasť identifikácie možných oblastí intervencií pre integračné opatrenia prostredníctvom aktivít založených na výskume sa v hodnotenom období uskutočnili stretnutia s príslušnými partnermi ako napr. MÚ MV SR, MPSVaR SR, na základe analýzy súčasného stavu sa príslušní aktéri zhodli na tom, že v súčasnej dobe SR nebude realizovať opatrenia na identifikáciu možných intervencií. Potreba výskumných projektov bude opätovne prehodnotená v nasledujúcom období.Vzhľadom na uvedené nie je možné zhodnotiť príspevok NP AMIF SR k budovaniu kapacít v oblasti integrácie a legálnej migrácie k 30.6.2017. |

|  |  |
| --- | --- |
| 1.3 | Osobitný cieľ 3: Návrat – Posilňovať spravodlivé a účinné stratégie návratu v členských štátoch, ktoré prispejú k boju proti nelegálnemu prisťahovalectvu s dôrazom na udržateľnosť návratu a účinnú readmisiu v krajinách pôvodu a tranzitu. |
|  | Celková otázka: Ako prispel fond k posilňovaniu spravodlivých a účinných stratégií návratu v členských štátoch, ktoré prispejú k boju proti nelegálnemu prisťahovalectvu s dôrazom na udržateľnosť návratu a účinnú readmisiu v krajinách pôvodu a tranzitu? |
|  | Národnou prioritou je zabezpečiť bezpečný a dôstojný návrat navrátilcov bez ohľadu na to, či sa rozhodli využiť možnosť dobrovoľného návratu, alebo či budú vyhostení nútene. Je to oblasť, kde je NP AMIF SR zatiaľ najviac aktívny a viditeľný. Podporených už bolo 8 projektov. Typovo sa jedná o 4 druhy projektov:1. Poskytovanie služieb v procese núteného návratu - projekty mimovládnej organizácie Slovenská humanitná rada s názvom „KOMPAS“ a „KOMPAS II“, ktorých cieľom je zabezpečovanie efektívneho procesu návratu, počas ktorého bola poskytovaná špecifická pomoc ŠPTK v zaistení, konkrétne v ÚPZC Medveďov a Sečovce. Ide o tieto služby: poskytovanie sociálneho a psychologického poradenstva, tlmočenie a prekladateľstvo, voľnočasové aktivity, vrátane muzikoterapie, vzdelávanie a zabezpečenie prístupu maloletých ku vzdelaniu, poskytovanie doplnkovej materiálnej pomoci, doplnková zdravotná starostlivosť hlavne pre zraniteľné skupiny osôb.2. Budovanie a rozvoj kapacít v oblasti návratu - projekt Úradu hraničnej a cudzineckej polície P PZ (UHCP) s názvom „Budovanie kapacít v oblasti návratov”, ktorý bol zameraný na zabezpečenie zefektívnenia nastaveného procesu návratu s cieľom dosiahnuť hladký priebeh návratu, a to formou školení policajtov podieľajúcich sa na procese návratu a školení pracovníkov na vybraných zastupiteľských úradoch SR v zahraničí. Projekt bol ukončený koncom roka 2016, jeho pokračovanie bolo od 1. mája 2017 zabezpečené projektom s rovnomenným názvom „Budovanie kapacít v oblasti návratov II.”3. Asistované dobrovoľné návraty (ADN) -  SR v oblasti ADN dlhodobejšie podporuje projekt s názvom „Dobrovoľný návrat a reintegrácia v krajine pôvodu“ implementovaný IOM. Projekt  poskytuje možnosť humánneho a dôstojného návratu do krajiny pôvodu, vrátane začlenenia na trh práce a do spoločnosti (reintegrácia). Implementácia projektu začala 1. januára 2016 a skončil koncom roka 2016. Na tento projekt od 1. januára 2017 kontinuálne nadviazal rovnomenný projekt s dobou realizácie do konca roka 2019.4. Nútené návraty - v tejto oblasti boli podporené na seba nadväzujúce projekty ÚHCP s názvami „Nútený návrat – AMIF I“ a „Nútený návrat – AMIF II“. Projekty sú zamerané na zefektívnenie riadenia návratových operácií a zabezpečenie trvalo udržateľného, bezpečného a dôstojného (núteného) návratu ŠPTK. |

|  |  |
| --- | --- |
| 1.3.1 | Aký pokrok sa dosiahol vo vzťahu k podpore opatrení týkajúcich sa konaní o návrate a ako prispel fond k dosiahnutiu tohto pokroku? |
|  | Cieľom NP AMIF SR je poskytnutie podpory na zabezpečenie efektívneho procesu návratu, hladkého priebehu návratu založeného na špecifickej pomoci poskytovanej každému zaistenému migrantovi – navrátilcovi, a tiež na kvalifikovanom prístupe policajtov podieľajúcich sa na procese návratu. Cieľom je zabezpečiť dostupné a kvalitné služby poskytované v procese núteného i dobrovoľného návratu so zreteľom na zraniteľné skupiny osôb. Zaistení štátni príslušníci tretích krajín čelia špecifickej životnej situácii, keď čakajú na vyhostenie, a preto je dôležité poskytovať im služby typu sociálna či psychologická pomoc, právna pomoc a poradenstvo, materiálna pomoc atď. V SR pri poskytovaní týchto služieb  zohrávajú kľúčovú úlohu mimovládna organizácia Slovenská humanitná rada a IOM.NP AMIF SR definuje dve priority v tejto oblasti, a to poskytovanie služieb v procese núteného návratu a budovanie kapacít zamestnancov – policajtov – priamo zapojených do návratovej politiky.V rámci hodnoteného obdobia do uvedenej oblasti môžeme zaradiť 4 podporené projekty, pričom ide o 2 typy projektov. Tým prvým je projekt Slovenskej humanitnej rady s názvom „KOMPAS“, ktorého cieľom bolo poskytovanie špecifickej pomoci ŠPTK v zaistení, konkrétne v ÚPZC Medveďov a Sečovce, s cieľom uľahčiť proces návratu. Cieľovej skupine boli poskytované nasledovné služby: sociálneho poradenstvo, psychologické poradenstva, tlmočenie a prekladateľstvo, voľnočasové aktivity vrátane muzikoterapie, vzdelávanie a zabezpečenie prístupu maloletých ku vzdelaniu, poskytovanie doplnkovej materiálnej pomoci (oblečenie, obuv, potraviny, vitamíny a i.), doplnková zdravotná starostlivosť, najmä pre zraniteľné skupiny osôb. V projekte je aj aktivita spojená so starostlivosťou o osoby prepustené z ÚPZC počas prvých 30-dní od prepustenia, ak by došlo k takému prípadu. Projekt sa začal implementovať od polovice novembra 2015 a bol ukončený v novembri 2016. Celkový počet štátnych príslušníkov tretích krajín, ktorí dostali pomoc prostredníctvom projektu bol 1 149.Slovenská humanitná rada bola úspešná aj v rámci ďalšej otvorenej výzvy na poskytovanie vyššie uvedených služieb s projektom „KOMPAS II“, t.j. kontinuálne od 1. decembra 2016 bolo zabezpečené pokračovanie projektu v rovnakom rozsahu. Projekt bude trvať do konca roku 2019. K 30.06.2017 boli v rámci projektu poskytnuté služby 255 osobám.Spolu teda projekty realizované v rámci NP AMIF SR k 30.06.2017 pomohli 1 404 osobám.Druhým typom projektu v tejto oblasti je budovanie a rozvoj kapacít návratu, kde bol od 15. marca 2016 implementovaný projekt ÚHCP P PZ s názvom „Budovanie kapacít v oblasti návratov”. Projekt bol zameraný na zabezpečenie zefektívnenia nastaveného procesu návratu s cieľom dosiahnuť hladký priebeh návratu, a to formou školení policajtov podieľajúcich sa na procese návratu a školení pracovníkov na vybraných zastupiteľských úradoch SR v zahraničí. Predmetom školení boli témy zamerané na legislatívu v oblasti návratov, najmä vydávanie rozhodnutí o administratívnom vyhostení (AV), výkon rozhodnutí o AV, zaistenie cudzincov v útvaroch policajného zaistenia pre cudzincov, alternatívy zaistenia, predchádzanie neregulárnej migrácie štátnych príslušníkov tretích krajín a pod. Implementácia projektu prispela k zvýšeniu kvalifikácie zamestnancov podieľajúcich sa na procese návratu, a tým k zabezpečeniu úspešných návratových operácií a účinnému riadeniu návratovej politiky. Celkový počet osôb vyškolených v rámci projektu bol 220 z radu policajtov a ďalších 19 osôb na zastupiteľských úradoch SR vo vybraných krajinách. Projekt bol ukončený koncom roka 2016.Jeho pokračovanie bolo od 1. mája 2017 zabezpečené projektom s rovnomenným názvom „Budovanie kapacít v oblasti návratov II.”. Z dôvodu legislatívnych zmien v oblasti návratov je zameranie projektu totožné s jeho predchodcom, t.j. primárne školenia policajtov podieľajúcich sa na procese návratu. Spolu je plánované preškoliť 300 policajtov do februára 2018. Projekt zahŕňa aj ďalšie školenia pracovníkov na vybraných zastupiteľských úradoch SR. Spolu je plánanované preškolenie 15 pracovníkov veľvyslanectiev. Z dôvodu realizácie verejného obstarávania boli aktivity projektu k 30.06.2017 v prípravnej fáze. |

|  |  |
| --- | --- |
| 1.3.2 | Aký pokrok sa dosiahol vo vzťahu k účinnému vykonávaniu opatrení v oblasti návratu (dobrovoľného alebo núteného) a ako prispel fond k dosiahnutiu tohto pokroku? |
|  | NP AMIF SR má v tejto oblasti 2 priority:* posilnenie dobrovoľného návratu a reintegrácie, t.j. realizáciu aktivít zameraných na uľahčenie dobrovoľného návratu vrátane pred-odchodových a po-návratových opatrení a reintegrácie, ako napr. logistické zabezpečenie návratu vrátane nákupu letenky/setovného lístka, poradenstva spojeného s návratom a reintegráciou v krajine pôvodu, vybavovanie náhradných cestovných dokladov a víz, poskytovanie ubytovania, stravy, zdravotných služieb, a pod.
* zvyšovanie kvality núteného návratu prostredníctvom aktivít v rámci celého procesu návratu, ako napr. bezpečný prevoz navrátilcov a doprava do krajiny vyhostenia, tlmočenie a preklady a pod.

Vo všeobecnosti majú „monopol“ na implementáciu projektov IOM a ÚHCP. Prirodzený monopol IOM vyplýva z absencie iných subjektov v SR, ktoré by dokázali poskytovať služby v oblasti dobrovoľného návratu v takom rozsahu, kvalite a tak efektívnym spôsobom ako IOM. Výhodou IOM okrem vybudovaných kapacít je aj jej medzinárodné pôsobenie – sieť pobočiek, vrátane krajín pôvodu väčšiny migrantov, čo prispieva k efektívnosti realizácie ADN.Monopol ÚHCP P PZ je daný „de jure“.SR teda v oblasti ADN dlhodobejšie podporuje projekt s názvom „Dobrovoľný návrat a reintegrácia v krajine pôvodu“ implementovaný IOM, ktorého hlavným cieľom je prispieť k realizácii migračnej politiky SR implementáciou programu ADN, a ktorý migrantom poskytuje možnosť humánneho a dôstojného návratu do krajiny pôvodu, vrátane začlenenia na trh práce a do spoločnosti. Aktivity projektu zahŕňajú informovanie cieľovej skupiny o ADN (web, zvýhodnená telefonická linka, printové materiály), ale aj informovanie a inštruktáže zamestnancov MV SR o ADN, zabezpečovanie náhradných cestovných dokladov pre žiadateľov o ADN, samotná asistencia pri ADN (cestovný plán, doprava v SR, zabezpečenie leteniek, koordinácia návratu, odchodová, tranzitná a prijímacia asistencia, doprava na konečnú adresu v krajine pôvodu vrátane sprievodu zraniteľných migrantov, poskytnutie finančného príspevku a v prípade potreby aj ubytovania a zdravotnej starostlivosti) a vo vybraných prípadoch je poskytovaná reintegračná pomoc, ktorá zahŕňa kompletný proces, t.j. prednávratové poradenstvo, praktická pomoc pri reintegrácii v krajine pôvodu, vrátane malého grantu (do 2 000 EUR na báze reintegračnej schémy migrantom a schválenej komisiou IOM) a tiež monitoring a vyhodnotenie reintegrácie v krajine pôvodu.Projekt IOM sa začal implementovať 1. januára 2016 a skončil koncom roka 2016. Na tento projekt kontinuálne nadviazal rovnomenný projekt od 1. januára 2017 s dobou implementácie do konca decembra 2019.  Celkový počet migrantov vrátených s pomocou prvého projektu je 116. Najviac ich smerovalo do Iraku (70), Alžírska (9) a na Ukrajinu (9), spolu do 18 rôznych krajín. Reintegračnú pomoc využili 20-ti cudzinci po návrate do Iraku, Vietnamu, Indie, Afganistanu, Ruska, Iránu, Thajska, Brazílie, Peru, Bieloruska, na Ukrajinu a po prvýkrát aj na Kubu a Filipíny. Najväčší záujem navrátilcov bol o podporu pri rozbehnutí malých podnikateľských aktivít, o materiálnu pomoc a o vzdelávacie kurzy.Za 1.polrok 2017 bolo v rámci projektu dobrovoľne navrátených 25 os., z toho najviac do Iraku (8), na Ukrajinu (6), do Kosova, Pakistanu a Srbska a ďalších 5 krajín. Reintegračná pomoc bola poskytnutá 5 os.Z pohľadu NP AMIF SR a napĺňania jeho indikátorov, počet navrátilcov, ktorí sa dobrovoľne vrátili, sa však môže výrazne znížiť pre rozpory medzi IOM a ZO v súvislosti s verejným obstarávaním leteniek. IOM obstarala letenky pre navrátilcov v rámci svojho systému, a je nutné konštatovať, že ceny leteniek sú veľmi nízke, t.j. návraty sú ekonomicky efektívne. Žiaľ, IOM nebola schopná doplniť požadované dokumenty k VO v súlade s požiadavkami slovenského zákona o VO. ZO a IOM sa snažia uvedenú situáciu riešiť, zatiaľ však nie je tento prípad uzavretý. Ak by sa naplnil pesimistický scenár, tak zo 116 ADN by bolo uznaných iba 9 (realizované pozemnou dopravou).Projekt ÚHCP  „Nútený návrat–AMIF I“ je zameraný na zefektívnenie riadenia návratových operácií a zabezpečenie trvalo udržateľného, bezpečného a dôstojného (núteného) návratu ŠPTK. Implementácia projektu trvala od 15.11.2015 do 31.12.2016. Aktivity projektu prispeli k úspešnému riadeniu a realizácii návratových operácií vrátane zabezpečenia prevozu, zabezpečenia cestovných lístkov a leteniek, ubytovania, asistencie cieľovej skupine a zvyšovania jej informovanosti, tlmočenia a znaleckého skúmania veku, ako aj zabezpečenia náhradných cestovných dokladov pre ŠPTK v procese núteného návratu. Všetky uvedené aktivity a ich vzájomné prepojenie  tvoria podstatu úspešných nútených návratov realizovaných z územia SR a nevyhnutnú súčasť návratovej politiky SR. Celkový počet navrátilcov dosiahol počet 341 os. Od 1.1.2017 kontinuálne pokračuje v uvedených aktivitách projekt „Nútený návrat–AMIF II“ s implementáciou do 31.12.2019. Za prvý polrok 2017 bol počet navrátilcov 25. |

|  |  |
| --- | --- |
| 1.3.3 | Aký pokrok sa dosiahol vo vzťahu k posilňovaniu praktickej spolupráce medzi členskými štátmi a/alebo s orgánmi tretích krajín týkajúcej sa opatrení v oblasti návratu a ako prispel fond k dosiahnutiu tohto pokroku? |
|  | V rámci tohto ŠC 3 - Návrat, Národného cieľa 3 - Spolupráca NP AMIF SR sa zatiaľ neplánujú žiadne opatrenia ani projekty. Na úrovni útvarov MV SR prebieha diskusia k zlepšeniu systému monitorovania nútených návratov s možným financovaním z NP AMIF SR a zároveň v spolupráci s inými členskými štátmi EU. Zatiaľ je však efektívny monitorovací systém (a súvisiaca medzinárodná spolupráca) národnou prioritou financovanou zo štátneho rozpočtu SR. Monitoring a hodnotenie návratov v SR je realizované pravidelne v súlade s požiadavkami Návratovej smernice (Smernica 2008/115/ES Európskeho parlamentu a Rady zo 16. decembra 2008) zo štátneho rozpočtu SR.Medzinárodná spolupráca zo strany SR je napr. zabezpečovaná účasťou expertov ÚHCP P PZ na zasadnutiach Expertnej skupiny pre návraty (Return Expert Group – REG), ktorá združuje odborníkov z praxe v rámci EMN od roku 2014 a slúži na praktickú spoluprácu, zdieľanie informácií a osvedčenej praxe medzi krajinami EÚ, Nórskom a EK (vrátane agentúry FRONTEX) v oblasti zabezpečovania nútených a dobrovoľných návratov a reintegrácií neregulárnych migrantov do krajiny pôvodu alebo inej tretej krajiny. V rámci slovenského predsedníctva v Rade EÚ sa v Bratislave v dňoch 6.–7. júla 2016 uskutočnila konferencia EMN na vysokej úrovni so zameraním na udržateľné návraty a spoluprácu s tretími krajinami. Taktiež v rámci slovenského predsedníctva sa Pracovná skupina Rady na vysokej úrovni pre migráciu a azyl venovala partnerskému rámcu a implementácii aktivít v piatich prioritných krajinách (Etiópia, Mali, Niger, Nigéria a Senegal) s dôrazom na výsledky v oblasti návratov. |

|  |  |
| --- | --- |
| 1.3.4 | Aký pokrok sa dosiahol vo vzťahu k budovaniu kapacity na návrat a ako prispel fond k dosiahnutiu tohto pokroku? |
|  | NP AMIF SR prispel k budovaniu kapacít návratu už spomínanými projektmi ÚHCP P PZ "Budovanie kapacít v oblasti návratov I. a II.", v rámci ktorých boli a sú preškoľovaní policajti podieľajúci sa na procese návratu a pracovníci na vybraných zastupiteľských úradoch SR vo vybraných tretích krajinách. Predmetom školení boli témy zamerané na legislatívu v oblasti návratov, najmä vydávanie rozhodnutí o administratívnom vyhostení (AV), výkon rozhodnutí o AV, zaistenie cudzincov v útvaroch policajného zaistenia pre cudzincov, alternatívy zaistenia, predchádzanie neregulárnej migrácie štátnych príslušníkov tretích krajín a pod. K 30. júnu 2017 predstavuje celkový počet preškolených osôb z programu NP AMIF SR v tejto oblasti 239 osôb.Projekt "Budovanie kapacít v oblasti návratov" bol impelmentovaný od 15. marca 2016 do 31. decembra 2016. V rámci projektu bolo vyškolených 220 policajtov a 19 osôb na zastupiteľských úradoch SR vo vybraných tretích krajinách. Implementácia projektu prispela k zvýšeniu kvalifikácie zamestnancov podieľajúcich sa na procese návratu, a tým k zabezpečeniu úspešných návratových operácií a účinnému riadeniu návratovej politiky.Pokračovanie prvého projektu bolo od 1. mája 2017 zabezpečené projektom s rovnomenným názvom „Budovanie kapacít v oblasti návratov II.”. Z dôvodu legislatívnych zmien v oblasti návratov je zameranie projektu totožné s jeho predchodcom. Spolu je plánované preškoliť 300 policajtov do februára 2018. Projekt zahŕňa aj ďalšie školenia pracovníkov na vybraných zastupiteľských úradoch SR. Spolu je plánanované preškolenie 15 pracovníkov veľvyslanectiev. Z dôvodu realizácie verejného obstarávania boli aktivity projektu k 30. júnu 2017 v prípravnej fáze.Za dôležitú iniciatívu považujeme aj informovanie a inštruktáže zamestnancov MV SR (vrátane zariadení MÚ MV SR a ÚPZC) o asistovaných dobrovoľných návratoch zo strany IOM, či už formou informačných stretnutí alebo individuálnych a skupinových konzultácií. |

|  |  |
| --- | --- |
| 1.4 | Osobitný cieľ 4: Solidarita – Posilňovať solidaritu a rozdelenie zodpovednosti medzi členskými štátmi, najmä so zreteľom na tie členské štáty, ktoré sú najviac zasiahnuté migračnými a azylovými tokmi, a to aj prostredníctvom praktickej spolupráce. |
|  | Celková otázka: Ako prispel fond k posilňovaniu solidarity a rozdelenia zodpovednosti medzi členskými štátmi, najmä so zreteľom na tie členské štáty, ktoré sú najviac zasiahnuté migračnými a azylovými tokmi, a to aj prostredníctvom praktickej spolupráce? |
|  | Podľa pôvodného národného programu, SR neplánovala v rámci NP AMIF SR realizovať aktivity v oblasti relokácií alebo presídľovania. Slovenská republika v rámci solidarity s iným členskými štátmi EÚ však okrem iných iniciovala a realizovala viaceré aktivity financované z národných zdrojov.SR na základe svojho dobrovoľného záväzku relokovať 100 osôb (40 z Grécka a 60 z Talianska) so zjavnou potrebou medzinárodnej ochrany, vyplývajúceho z Rozhodnutia Rady (EÚ) 2015/1523 zo 14. septembra 2015 o zavedení dočasných opatrení v oblasti medzinárodnej ochrany v prospech Talianska a Grécka, začala v roku 2016 realizovať proces relokácií z Grécka. Ku koncu júla 2017 Slovensko prijalo 16 osôb (5 matiek a 11 detí) z táborov v Grécku irackého a sýrskeho pôvodu. Pričom tak ako v prípade každého žiadateľa o azyl, boli umiestnení najprv do Záchytného tábora v Humennom, kde sa začali pripravovať na následný integračný proces. Uvedené relokácie budú deklarované EK v žiadosti o platbu ročného zostatku za rozpočtový rok 2017.Významnou dobrovoľnou aktivitou bolo presídlenie skupiny 149 asýrskych kresťanov z Iraku na Slovensko v decembri 2015.Medzi ďalšie aktivity nad rámec NP AMIF SR patrila pomoc susednému Rakúsku počas vrcholiacej migračnej krízy, kde SR dočasne ubytovávala ŽoA z Rakúska. Od 09/2015 do 01/2017 pobudlo v tábore 1 228 žiadateľov o rakúsky azyl, pôvodom zo Sýrie.SR v rámci solidarity zabezpečovala aj ďalšie aktivity ako napr. policajnú spoluprácu a vysielanie slovenských policajtov do krajín najviac postihnutých migračnou krízou (hlavne balkánska migračná trasa), kde viacero početnejších skupín slovenských policajtov bolo nasadených na maďarsko-srbskej, srbsko-bulharskej, macedónsko-gréckej, bulharsko-tureckej, či slovinsko-chorvátskej hranici. Príkladom môže byť rok 2016, keď bolo vyslaných do zahraničia v rámci bilaterálnej pomoci (nad rámec záväzkov pre FRONTEX) celkovo 200 príslušníkov PZ (Macedónsko 125, Maďarsko 25, Slovinsko 20, Srbsko 30) a 164 príslušníkov PZ bolo vyslaných agentúrou FRONTEX na základe dohodnutého Ročného plánu vyslaní 2016, ako aj ad hoc na základe otvorenej výzvy FRONTEX v závislosti od posúdenia bezpečnostnej situácie na vonkajších hraniciach EÚ.Iniciatívou solidarity bolo aj navýšenie kapacít SR na humanitárne transfery utečencov, ktorí nie sú ŽoA na Slovensku. V SR zostávajú ca 6 mes., počas tohto pobytu sa pripravujú na presídlenie do cieľovej krajiny. |

|  |  |
| --- | --- |
| 1.4.1 | Ako prispel fond k presunu žiadateľov o azyl [premiestneniu podľa rozhodnutí Rady (EÚ) 2015/1253 a 2015/1601]? |
|  | Podľa pôvodného národného programu, SR neplánovala v rámci NP AMIF SR realizovať aktivity v oblasti relokácií alebo presídľovania. Situácia sa zmenila v roku 2015. SR na základe svojho dobrovoľného záväzku relokovať 100 osôb (40 z Grécka a 60 z Talianska) so zjavnou potrebou medzinárodnej ochrany, vyplývajúceho z Rozhodnutia Rady (EÚ) 2015/1523 zo 14. septembra 2015 o zavedení dočasných opatrení v oblasti medzinárodnej ochrany v prospech Talianska a Grécka, začala v roku 2016 realizovať proces relokácií z Grécka. SR sa rozhodla pomáhať najviac ohrozeným skupinám, a to najmä osamelým matkám s deťmi. Stanovenou podmienkou bolo, aby každá prijatá osoba mala platné doklady. Počas roku 2016 podala SR 3 návrhy na relokáciu (tzv. pledge) osôb z Grécka a na  ich základe prijala do konca roka 2016 spolu 9 osôb. V prvej polovici roka 2017 bolo relokovaných ďalších 7 osôb z Grécka, t.j. ku koncu júla 2017 Slovensko prijalo 16 osôb irackého a sýrskeho pôvodu (5 matiek a 11 detí) z táborov v Grécku. Pričom tak ako v prípade každého žiadateľa o azyl, boli umiestnení najprv do Záchytného tábora v Humennom, kde sa začali pripravovať na následný integračný proces. Uvedené relokácie budú deklarované EK v žiadosti o platbu ročného zostatku za rozpočtový rok 2017.  |

|  |  |
| --- | --- |
| 1.4.2 | Ako prispel fond k presunu osôb pod medzinárodnou ochranou medzi členskými štátmi? |
|  | Podľa pôvodného národného programu, SR neplánovala v rámci NP AMIF SR realizovať aktivity v oblasti relokácií alebo presídľovania. Situácia sa zmenila v roku 2015. SR na základe svojho dobrovoľného záväzku relokovať 100 osôb (40 z Grécka a 60 z Talianska) so zjavnou potrebou medzinárodnej ochrany, vyplývajúceho z Rozhodnutia Rady (EÚ) 2015/1523 zo 14. septembra 2015 o zavedení dočasných opatrení v oblasti medzinárodnej ochrany v prospech Talianska a Grécka, začala v roku 2016 realizovať proces relokácií z Grécka. SR sa rozhodla pomáhať najviac ohrozeným skupinám, a to najmä osamelým matkám s deťmi. Stanovenou podmienkou bolo, aby každá prijatá osoba mala platné doklady. Počas roku 2016 podala SR 3 návrhy na relokáciu (tzv. pledge) osôb z Grécka a na ich základe prijala do konca roka 2016 spolu 9 osôb. V prvej polovici roka 2017 bolo relokovaných ďalších 7 osôb z Grécka, t.j. ku koncu júla 2017 Slovensko prijalo 16 osôb irackého a sýrskeho pôvodu (5 matiek a 11 detí) z táborov v Grécku. Pričom tak ako v prípade každého žiadateľa o azyl, boli umiestnení najprv do Záchytného tábora v Humennom, kde sa začali pripravovať na následný integračný proces. Uvedené relokácie budú deklarované EK v žiadosti o platbu ročného zostatku za rozpočtový rok 2017. |

|  |  |
| --- | --- |
| 2 | Efektívnosť |

|  |  |
| --- | --- |
| 2 | Celková otázka: Dosiahli sa všeobecné ciele fondu pri primeraných nákladoch? |
|  | Efektívnosti vynakladania prostriedkov NP AMIF SR a iných verejných zdrojov je v rámci implementácie programu venovaná veľká pozornosť, ktorá paradoxne ohrozuje implementáciu niektorých projektov z časového hľadiska (hlavne z pohľadu nastavených procesov realizácie a kontroly verejných obstarávaní a potrebnej časovej lehoty na zvládnutie procesov VO).Efektívnosť NP AMIF SR je riešená na viacerých úrovniach:1. Inštitucionálne nastavenie implementácie programu a prítomné kontrolné mechanizmy vo všetkých procesoch.
2. Spracované a platné príručky a usmernenia k implementácii programu, vrátane riešenia otázky konfliktu záujmov.
3. Nastavenie vyhlasovaných výziev a následný výber projektov.
4. Systém monitoringu implementácie projektov.
5. Iné opatrenia.

1. V rámci inštitucionálneho nastavenia implementácie programu, Zodpovedným orgánom za implementáciu AMIF v SR je Ministerstvo vnútra SR. Orgánom auditu je Ministerstvo financií SR. V rámci ZO je zabezpečené oddelenie funkcií, nakoľko Platobná jednotka je zodpovedná za finančnú časť riadenia NP AMIF SR a Odbor zahraničnej pomoci je zodpovedný za vyhlasovanie výziev, uzatváranie grantových zmlúv a vydávanie interných predpisov udeľujúcich grant, monitorovanie a hodnotenie, komunikáciu s Európskou komisiou a pod. Oddelenie kontroly verejného obstarávania a nezrovnalostí je zodpovedné za kontrolu VO v súlade s ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov.Efektívnosť dosahovania cieľov a vynakladania prostriedkov je realizovaná aj cez Monitorovací výbor, ktorý je vytvorený ako spoločný výbor pre NP AMIF SR a NP ISF SR. ZO každoročne predkladá správy výboru o pokroku pri implementácii programu, pričom výbor monitoruje priebeh realizácie NP AMIF SR na základe dosiahnutých výsledkov a cieľov, vrátane finančných údajov, stave čerpania finančných prostriedkov, či vyhodnocovania informácií o identifikovaných nezrovnalostiach. Berie na vedomie správy z nezávislých auditov týkajúcich sa realizácie systému riadenia a kontroly, pričom schvaľuje opatrenia potrebné na splnenie celkových cieľov NP AMIF SR.2. ZO vypracoval viaceré príručky a usmernenia pre Prijímateľov jednak s cieľom poskytnutia inštrukcií a návodov pre implementáciu projektov, ale súčasne aj s cieľom dosiahnutia efektivity vynakladania verejných prostriedkov. Ide o nasledujúce dokumenty:* Príručka pre prijímateľa Fondov pre oblasť vnútorných záležitostí
* Pravidlá oprávnenosti Fondov pre oblasť vnútorných záležitostí
* Usmernenie k verejnému obstarávaniu Fondov pre oblasť vnútorných záležitostí

Charakter uvedených dokumentov je podobný s používaným príručkami a usmerneniami v rámci EŠIF v SR v programovom období 2014-2020. Z pohľadu Prijímateľov, za najväčší problém v tejto oblasti považujú časté zmeny a aktualizácie týchto dokumentov, keďže za de facto rok a pol implementácie programu už došlo k trom aktualizáciám týchto dokumentov (najmä pokiaľ ide o VO).3. Z pohľadu vyhlasovaných výziev, efektívnosť nákladov je jedným zo základných kritérií hodnotenia projektu. Každá žiadosť o grant je hodnotená spravidla dvomi vecnými hodnotiteľmi a jedným finančným hodnotiteľom, pričom všetky žiadosti o grant, predložené v rámci jednej priority/ akcie sú hodnotené spravidla dvomi tými istými vecnými hodnotiteľmi a jedným finančným hodnotiteľom s cieľom zabezpečenia porovnateľnosti výstupov hodnotenia a zamedzenia možnej duplicity podporených aktivít / projektov.Samotné hodnotenie predkladaných projektov upravuje Manuál pre hodnotenie žiadostí o grant fondov pre oblasť vnútorných záležitostí. Hodnotenie je rozdelené do 4 základných častí, každá časť je rozdelená na kritériá stanovené vo forme otázok. Pri výbere projektov sa zohľadňuje nákladová efektívnosť, vrátane zohľadňovania akýchkoľvek znížení rozpočtových kapitol projektu, či čo najdetailnejšieho definovania rozpočtu každého projektu s cieľom  sledovať výdavky na konkrétne realizované činnosti. Hodnotiace odborné posudky považujú vzniknuté náklady za porovnateľné v kontexte iných podporných schém a primerané vzhľadom na ekonomické podmienky SR a dosahované výsledky jednotlivých projektov.4. V oblasti systému monitorovania implementácie projektov, ZO monitoruje projekty na základe údajov predkladaných prijímateľmi v monitorovacích správach projektu, na základe výsledkov finančnej kontroly na mieste a informačno-koordinačných stretnutí. Proces monitorovania ZO vykonáva systematicky a priebežne počas celého obdobia trvania projektov, až po ukončenie platnosti a účinnosti všetkých grantových zmlúv / interných predpisov.ZO realizuje kontrolu žiadostí v zmysle ustanovení zákona č. 357/2015 Z. z. o finančnej kontrole a audite a o zmene a doplnení niektorých zákonov (ďalej len „zákon č. 357/2015 Z. z.“), ako základnú finančnú kontrolu, administratívnu finančnú kontrolu a finančnú kontrolu na mieste.ZO organizuje tiež informačno-koordinačné stretnutia prijímateľov, cieľom ktorých je výmena skúseností a prediskutovanie problematických otázok, ktoré môžu ovplyvniť úspešnú realizáciu projektov. Tieto stretnutia sa uskutočňujú spravidla raz ročne alebo podľa potreby. Obsah prerokovaných tém je zdokumentovaný v zápise zo stretnutia, ktorý obsahuje aj prípadné prijaté opatrenia / odporúčania na nápravu vzniknutých problémov.Efektívnosť implementácie bola/je priebežne prehodnocovaná pri predkladaní žiadostí o platbu zo strany Prijímateľov. Vo všetkých prípadoch museli prijímatelia pri obstarávaní tovaru, služieb alebo prác dodržiavať pravidlá oprávnenosti nákladov a právne predpisy týkajúce sa verejného obstarávania, pričom NP AMIF SR je implementovaný systémom zhodným s EŠIF v SR, t.j. za sprísnených podmienok.Bližší pohľad na zloženie nákladov v rámci jednotlivých implementovaných projektov odhaľuje, že najdôležitejšou položkou sú náklady na prácu, ktoré sú porovnateľné s bežnými podmienkami na slovenskom trhu práce; v prevažnej väčšine prípadov sú v dolných hraniciach normálneho rozsahu. Rovnaký záver možno vyvodiť aj z nákladov spojených s obstaraním potrebného vybavenia, cestovných výdavkov (hlavne leteniek) a všetkých ostatných nákladov spojených s realizáciou plánovaných činností. Technické vybavenie určené ako priorita pre cieľovú skupinu bolo zakúpené ako súčasť realizovaných projektov.Efektívnosť je daná aj ďalšími dvomi faktormi:* vzhľadom na obmedzenú komunitu poskytovateľov služieb v rámci jednotlivých opatrení NP AMIF SR, mnohé projekty sú replikované na báze predchádzajúcich projektov, vrátane preberania niektorých rozpočtových položiek. SR nepoužíva systém zjednodušeného vykazovania výdavkov. Príkladom je napr. mesačný finančný príspevok migrantom, ktorým je poskytovaná integračná pomoc, ktorý je v projektoch na úrovni 100,- EUR/osoba/mesiac a preberá sa už niekoľko rokov z predchádzajúcich projektov. Táto suma je vzhľadom na významný nárast životných nákladov v posledných rokoch nepostačujúca, ale vždy lepšia ako keby nebola vôbec poskytovaná.
* obetavosťou a zodpovednosťou aktérov zapojených do implementácie NP AMIF SR, kde často ide o mimovládne organizácie a subjekty citlivo vnímajúce sociálne aspekty. Často je poskytovaná pomoc na báze dobrovoľníckej činnosti, realizácie rôznych materiálnych zbierok pre podporu migrantov. V prípade IOM ide aj o schopnosť a kapacity poskytovania komplexných služieb, čo efektivizuje vynakladané prostriedky.

Doterajšia efektivita môže byť posúdená na báze jestvujúceho zazmluvnenia projektov, ich čerpania a porovnania s dosahovanými indikátormi. K 30.06.2017 predstavovala celková suma kontrahovaných EÚ prostriedkov na projekty sumu 5 459 807.41 EUR, z čoho bolo 1 438 128.48 EUR zakontrahované na už ukončené projekty a 4 021 678.93 EUR na prebiehajúce viacročné projekty. Celkový kontrahovaný podiel z EÚ zdrojov k 30.06.2017 teda predstavuje 48,07 % z EU alokácie AMIF pre SR na roky 2014-2020.Okrem uvedeného, bolo v sledovanom období z technickej pomoci AMIF vykázaných 531 241,12 EUR. Alokácia na technickú pomoc predstavuje 1 784 850,38 EUR, t.j. čerpanie predstavuje 29,76 %, čo reálne zodpovedá stavu implementácie NP AMIF SR k 30.06.2017.Celkovo teda hodnotíme efektívnosť doterajšej implementácie NP AMIF SR za veľmi vysokú. |

|  |  |
| --- | --- |
| 2.1 | Do akej miery sa výsledky fondu dosiahli pri primeraných nákladoch, pokiaľ ide o použitie finančných a ľudských zdrojov? |
|  | Z vyššie zosumarizovaných záverov evaluácie NP AMIF SR i jednotlivých projektov je zrejmé, že verejné prostriedky boli a sú efektívne využívané. Najlepšie využitie pridelených prostriedkov bolo vykonané hlavne pri realizácii tzv. „soft“ aktivít, t.j. poskytovaním konkrétnych služieb pre cieľové skupiny definované vo všetkých troch špecifických cieľoch. Cena služieb získaných prostredníctvom jednak úzko a špecificky zameraných otvorených výziev organizovaných ZO, ako aj systémom verejného obstarávania umožnila zníženie možných, resp. plánovaných nákladov.Alokácia kapacít, finančných i personálnych, nadväzuje na úspešne realizované programy v minulých obdobiach, za súčasného zvyšovania nárokov na kvalitu a dostupnosť poskytovaných služieb v rámci podporených projektov.Z pohľadu prijímateľov,  rovnaké stanovisko pri monitorovacej návšteve zaujal aj MÚ MV SR, v niektorých oblastiach, ako je napr. integrácia je nutné navyšovať alokácie. Jestvujúce personálne kapacity sú obmedzené a fungujú na hranici možností. Rastúca priemerná mzda v národnom hospodárstve v posledných rokoch tiež vytvára tlak na implementujúce organizácie na zvyšovanie miezd ich zamestnancom, či už sociálnym pracovníkom, expertom poskytujúcim právne, či psychologické služby a pod. Tento nárast nie je v projektoch zohľadnený a hrozí, že prijímatelia môžu mať v nasledujúcich rokoch kapacitné problémy, resp. stratia dlhodobo budovaný personálny know-how odchodom kľúčových zamestnancov do iných sektorov.Z pohľadu kapacít ZO a spolupracujúcich štátnych inštitúcií zabezpečujúcich implementáciu NP AMIF SR, na jednej strane sa sprísnil systém riadenia a kontroly, pričom je na úrovni iných programov spolufinancovaných z EŠIF  na Slovensku, čo prispelo k lepšiemu fungovaniu a efektívnosti nákladov systému, avšak zároveň tiež vytvára tlak na rozšírenie personálnej kapacity, ale tiež v oblasti tlaku na rast miezd (podobne ako pri MVO). Z pohľadu ZO, na zváženie je posilnenie personálnych kapacít pri procesoch VO, vrátane OKVOaN. Samozrejme, pretrvávajú aj určité medzery v oblasti efektivity práce, na ktoré sa treba zamerať.Na úrovni projektov je systém založený na preferencii menšieho počtu väčších projektov za účelom optimalizácie administratívnej záťaže. S ohľadom na prevenciu možného prekrývania finančných prostriedkov EÚ napr. so štátnym rozpočtom SR, porovnanie účinnosti je ťažké urobiť, pretože štátny rozpočet nie je štruktúrovaný rovnako ako projekty. Príkladom sú personálne náklady na projekty implementované štátnymi inštitúciami, ako napr. ÚHCP P PZ. Keď porovnáme personálne náklady v rámci hlavných úväzkov a personálne náklady na projekty, výsledok nie je reprezentatívny, pretože:* zamestnanci MV SR majú pracovné zmluvy v súlade so zákonom o verejnej službe a zákonom o štátnej službe s osobitnými podmienkami odmeňovania zamestnancov, zatiaľ čo personálna politika projektov je založená na Zákonníku práce, ktorý je pri definovaní personálnych nákladov liberálnejší. Okrem toho existujú rozdiely medzi projektmi v závislosti od zamerania projektu.
* rozsah činností a kvalifikačných požiadaviek na podobné pozície na MV SR a zamestnancov projektu nemožno porovnávať, pretože pozície majú rôzne povinnosti. Zamestnanci pôsobia v rámci rôznych štruktúr a prostredia.

Vo všeobecnosti sa v priebehu výberového konania hodnotí efektívnosť, a preto každý z podporovaných projektov by mal spĺňať podmienky efektívnosti založené na nákladoch na zamestnancov na jednej strane a na rozsahu činností poskytovaných cieľovej skupine na druhej strane. Počas realizácie projektu ZO vykonáva pravidelné kontroly efektívnosti a všetky náklady na projekty musia byť primerané v súvislosti s projektovými aktivitami a cieľovými skupinami. |

|  |  |
| --- | --- |
| 2.2 | Aké opatrenia sa zaviedli s cieľom predchádzať prípadom podvodov a iných nezrovnalostí, odhaľovať ich, podávať o nich správy a ďalej ich sledovať a aký bol prínos týchto opatrení? |
|  | Základom opatrení na prevenciu, odhaľovanie, hlásenie a sledovanie prípadov podvodov a iných nezrovnalostí v rámci NP AMIF SR je predovšetkým inštitucionálne nastavenie implementácie programu a prítomné kontrolné mechanizmy vo všetkých procesoch. Sú oddelené implementačné a kontrolné funkcie, vrátane riešenia konfliktu záujmov v rôznych oblastiach implementácie programu, počnúc napr. hodnotením a výberom projektov, finančnými kontrolami čerpania zdrojov Platobnou jednotkou, či mnohými kontrolami v procese schvaľovania realizovaných VO.Všetky spracované a platné príručky a usmernenia k implementácii programu zahŕňajú otázky konfliktu záujmov a nástrojov na ich predchádzaniu. Dôležitý je tiež systém monitoringu implementácie projektov, ktorý sa momentálne javí ako veľmi dobre nastavený.Externým rámcom sú kontrolné inštitúcie vykonávajúce dohľad, či na základe podnetov kontroly ako napr. Ministerstvo financií SR, resp. Úrad vládneho auditu v rámci výkonu vládneho auditu realizovaného Orgánom auditu fondov pre oblasť vnútorných záležitostí, vládneho auditu NKÚ, Úrad pre verejné obstarávanie z pohľadu kontrol VO, ale tiež Európskej komisie, jej zodpovedných odborov za implementáciu programu AMIF, či jej iných inštitúcií ako napr. OLAF, Európsky dvor audítorov a i.Najdôležitejším opatrením je však zabezpečovanie širokej transparentnosti programu a projektov, ich postupov a procesov voči širokej verejnosti. Detailné informácie o programe i podporených projektoch sú zverejňované na webovom sídle ZO http://www.minv.sk/?fond-pre-azyl-migraciu-a-integraciu, ale tiež aj na povinných webových stránkach jednotlivých projektov. Na webovom sídle ZO sú aj kontaktné informácie na zodpovedné osoby, prostredníctvom, ktorých je možné upozorňovať na prípadné podvody, či nezrovnalosti. |

|  |  |
| --- | --- |
| 3 | Relevantnosť |

|  |  |
| --- | --- |
| 3 | Celková otázka: Zodpovedali ciele intervencií financovaných z fondu skutočným potrebám? |
|  | Napĺňanie priorít NP AMIF SR je pravidelné monitorované Monitorovacím výborom, ako aj ZO a tiež partnerom MÚ MV SR. Definované priority a opatrenia sú prehodnocované na pravidelnej báze práve s cieľom ich zamerania na konkrétne potreby, ktoré SR v oblasti migrácie a integrácie ŠPTK má. V roku 2015 bola s ohľadom na vzniknutú migračnú a utečeneckú krízu revidovaná časť NP AMIF SR, hlavne v oblasti Osobitných prípadov (presun a relokácia).NP AMIF SR pomohol SR zvládnuť migračnú a utečeneckú krízu a podporil aktívne zapojenie SR do riešenia jej následkov.  To je príkladom priamej flexibility NP AMIF SR vo vzťahu k novým vznikajúcim výzvam a potrebám.Realizácia aktivít a napĺňanie indikátorov je monitorované až na úrovni projektov, čo umožňuje flexibilnú reakciu na vznikajúce potreby. Príkladom môže byť efektívny mechanizmus možného prečerpania rozpočtových položiek a presunov schválených prostriedkov medzi položkami rozpočtu každého individuálneho podporeného projektu.Dôkazom o vhodnosti intervencií je aj napr. vysoké čerpanie zdrojov a napĺňanie indikátorov pri projektoch v ŠC 1 – Azyl a ŠC 2 – Integrácia. Taktiež je príkladom dlhá diskusia o projekte – špecifickej akcii – ETC Humenné, kde sa dbá na dôslednú prípravu a vyhodnocovanie obsahu a zamerania projektu, možno aj na úkor neskoršej neschopnosti implementovať tento projekt v rámci NP AMIF SR (s poznámkou, že je lepšie neimplementovať projekt, ako implementovať zlý projekt s vážnymi dôsledkami na jeho budúcu udržateľnosť).   |

|  |  |
| --- | --- |
| 3.1 | Reagovali ciele stanovené členským štátom v národnom programe na zistené potreby? |
|  | Ciele stanovené SR v NP AMIF SR zodpovedajú identifikovaným potrebám, a to vo všetkých prioritných oblastiach.V ŠC 1 – Azyl, realizované projekty vďaka AMIF prispeli hlavne k zlepšeniu kvality života jednotlivcov – azylantov počas azylového konania v súlade s medzinárodnými normami prostredníctvom poskytovanie niekoľkých typov služieb pri zohľadnení individuálnych potrieb azylantov a tiež venovali osobitnú pozornosť zraniteľným skupinám. Podporené boli 4 projekty, pričom sa jedná o dva typy projektov, ktoré na seba nadväzujú. Prvým typom je právne poradenstvo a všeobecná právna pomoc pre azylantov, vrátane špeciálnej pozornosti venovanej  zraniteľným skupinám, ako aj zabezpečovanie tlmočenia a prekladov súvisiacich s poskytovaním právnej pomoci. Celkovo bola právna pomoc poskytnutá 513 osobám. Druhým typom projektov/aktivít bolo poskytovanie profesionálnej starostlivosti žiadateľom o azyl (sociálne, psychologické poradenstvo, vzdelávanie, doplnková materiálna pomoc a zdravotná starostlivosť a to pre štátnych príslušníkov tretích krajín ubytovaných v zariadeniach Migračného úradu MVSR. Celkovo bola pomoc tohto typy poskytnutá 1 623 osobám.V ŠC 2 – Integrácia /legálna migrácia, projekty podporené a realizované v rámci NP AMIF SR prispeli k plneniu cieľov v oblasti politiky integrácie, predovšetkým predchádzať riziku ekonomicky, sociálne a kultúrne rozdelenej spoločnosti, a vytváraniu uzavretých komunít ŠPTK prostredníctvom poskytovania služieb a pomoci cieľovej skupine s cieľom uľahčiť ich integračný proces. NP AMIF SR zohráva významnú úlohu pri podpore účinnej integrácie ŠPTK v SR. Celkovo 5 implementovaných projektov v tejto oblasti k 30.06.2017 poskytlo pomoc a služby v oblasti integrácie 11 382 osobám, čo predstavuje mieru naplnenia plánovaného indikátora už v tomto štádiu implementácie programu na úrovni 63,2 %.V ŠC 3 – Návrat je prioritou zabezpečiť bezpečný a dôstojný návrat navrátilcov bez ohľadu na to, či sa rozhodli využiť možnosť dobrovoľného návratu, alebo či budú vyhostení nútene. Je to oblasť, kde je NP AMIF SR veľmi aktívny a viditeľný, a veľmi relevantný k dôsledkom migračnej a utečeneckej krízy. Podporených už bolo 8 projektov, ktoré poskytujú služby v procese núteného návratu, budujú a rozvíjajú kapacity návratu, zabezpečujú asistovaný dobrovoľný návrat a reintegráciu migrantov v krajine pôvodu. Ďalšie projekty sú zamerané na zefektívnenie riadenia návratových operácií a zabezpečenie trvalo udržateľného, bezpečného a dôstojného (núteného) návratu ŠPTK.Vzhľadom na monitorovací termín, niektoré opatrenia a projekty sú ešte len vo fáze prípravy, ale pozitívnym príkladom reakcie na vzniknuté potreby je revízia NP AMIF SR v roku 2015 a jeho rozšírenie o aktivity v ŠC – Osobitné prípady (presídlenie, presun a relokácia) a súvisiace, už spomínané, dobrovoľné aktivity SR v uvedenej oblasti. |

|  |  |
| --- | --- |
| 3.2 | Aké opatrenia prijal členský štát s cieľom riešiť meniace sa potreby? |
|  | V roku 2015 bola s ohľadom na vzniknutú migračnú a utečeneckú krízu revidovaná časť NP AMIF SR v oblasti osobitných prípadov (presídľovania a relokácie). Je to zatiaľ najvýznamnejšia zmena z pohľadu programovania i implementácie programu.Ostatné špecifické ciele, priority a opatrenia nie je potrebné modifikovať. Naopak, migračná a utečenecká kríza vyvolala ešte väčšie potreby, či už v oblasti azylu, integrácie, či návratov. ZO flexibilne a rýchlo reagoval na vzniknuté potreby a prvá výzva i podporené projekty boli spustené veľmi rýchlo po schválení NP AMIF SR.  |

|  |  |
| --- | --- |
| 4 | Súlad |

|  |  |
| --- | --- |
| 4 | Celková otázka: Boli ciele stanovené v národnom programe v súlade s cieľmi stanovenými v iných programoch, ktoré sú financované zo zdrojov EÚ, a vzťahujú sa na podobné oblasti činnosti? Bol súlad zabezpečený aj počas vykonávania fondu? |
|  | SR realizuje všetky svoje úlohy v danej oblasti vyplývajúce z jej medzinárodných záväzkov a princípy koherencie a komplementarity sú viditeľné v interakcii v rámci schém a zameraní konkrétnych podporených projektov, keď mnohé projekty nadväzujú na tie minulé a súčasne je vyvíjaný tlak na synergiu projektov. Príkladom je aj akési rozdelenie úloh v rámci napĺňania jednotlivých špecifických cieľov prijímateľmi, vrátane vzájomnej spolupráce. Systém kvalitnej starostlivosti o migrantov, pokiaľ ide o migračnú politiku ako celok, možno vybudovať len vďaka schémam podpory z NP AMIF SR.Okrem projektovej úrovne, komplementárnosť opatrení NP AMIF SR sa dotýka tiež EŠIF v SR, a to najmä:* ESF
* EFRR
* EPFRV
* FEAD

Koherencia NP AMIF SR  s uvedenými nástrojmi bola zabezpečená už počas plánovania národného programu, s cieľom limitovať prekrývanie sa podporných programov. Okrem toho je komplementarita tiež predmetom pravidelných i ad-hoc zasadaní Monitorovacieho výboru. Samotné zloženie výboru poskytuje priestor pre zabezpečovanie koherencie, keďže sú do neho zapojení všetci relevantní aktéri:  MV SR, vrátane zástupcov jeho sekcií a úradov pre oblasť migrácie, či ochranu hraníc, MPSVaR SR, MZVaEZ SR a FR SR (MF SR). ZO  úzko spolupracuje s príslušnými partnermi a počas implementácie NP AMIF SR, hlavne pri vymedzovaní zamerania plánovaných výziev na predkladanie návrhov realizuje prieskum s prihliadnutím na účel a cieľov stanovených v rámci ostatných finančných nástrojov, ktoré sa uplatňujú na vnútroštátnej úrovni.ZO vo všetkých svojich aktivitách zvažuje a vyhodnocuje vplyv politík EÚ na národnej i regionálnej úrovni v oblasti sociálnej, hospodárskej a územnej celistvosti s cieľom dosiahnuť a posilniť spoluprácu a účinnú koordináciu a koherenciu, ako aj identifikovať a podporovať najlepšie spôsoby využitia finančných zdrojov EÚ v oblasti migrácie a integrácie.Okrem štátneho rozpočtu z kapitoly MV SR je napr. riešenie otázky integrácie spolufinancované z prostriedkov MPSVaR SR zameraných najmä na sociálnu pomoc a uľahčenie vstupu na trh práce. Takisto im umožňuje čerpať príspevky na rekvalifikáciu z ESF. ŽoA sa môžu tiež podieľať na rozvoji e-learningových foriem vzdelávania ako súčasti OP Vzdelávanie v rámci kompetencií Ministerstva školstva SR. Všetky tieto aktivity sú ZO pravidelne monitorované a vyhodnocované, vrátane koordinácie na spoločných medzirezortných stretnutiach s partnerskými ministerstvami. |

|  |  |
| --- | --- |
| 4.1 | Bolo vo fáze programovania uskutočnené a zohľadnené posúdenie iných intervencií s podobnými cieľmi? |
|  | Koherencia NP AMIF SR s ďalšími nástrojmi EŠIF v SR bola zabezpečená už počas plánovania NP AMIF SR, s cieľom, na jednej strane limitovať prekrývanie sa podporných programov, cieľov, oblasti intervencií, či plánovaných opatrení, a naopak zabezpečiť ich koherenciu. Okrem toho je koherencia a komplementarita tiež predmetom pravidelných i nepravidelných zasadaní Monitorovacieho výboru. Samotné zloženie výboru poskytuje priestor pre zabezpečovanie koherencie a komplementarity, keďže sú do neho zapojení všetci relevantní aktéri:  MV SR, vrátane zástupcov jeho sekcií a úradov pre oblasť migrácie, či ochranu hraníc, MPSVaR SR, MZVaEZ SR a FR SR (MF SR). ZO úzko spolupracuje s príslušnými partnermi a počas implementácie AMIF, hlavne pri vymedzovaní zamerania plánovaných výziev na predkladanie návrhov realizuje prieskum s prihliadnutím na účel a cieľov stanovených v rámci ostatných finančných nástrojov, ktoré sa uplatňujú na vnútroštátnej úrovni.ZO vo všetkých svojich aktivitách zvažuje a vyhodnocuje vplyv politík EÚ na národnej i regionálnej úrovni v oblasti sociálnej, hospodárskej a územnej celistvosti s cieľom dosiahnuť aposilniť spoluprácu a účinnú koordináciu, ako aj identifikovať a podporovať najlepšie spôsoby využitia finančných zdrojov EÚ v oblasti migrácie a integrácie.Za pozitívne v tejto oblasti, je aj spracovávanie ročných správ zodpovednými inštitúciami, kde je možné identifikovať prínosy i nedostatky v oblasti komplementarity. Jednu z takýchto prierezových správ ročne pripravuje MÚ MV SR s názvom „Súhrnná správa o stave plnenia úloh, zámerov a cieľov migračnej politiky za daný rok“. Druhou podobnou správou je „Súhrnná správa o stave plnenia cieľov a opatrení Integračnej politiky Slovenskej republiky za daný rok“, ktorú spracováva MPSVaR SR, a venuje sa hlavne integračným opatreniam.Táto oblasť má svoje nedostatky, a to hlavne vo forme „nedostatočnej“ medzirezortnej spolupráce. Ministerstvo vnútra SR a jeho úrady (UHCP, Migračný úrad a pod.) nemá výraznejšie kompetencie napr. voči MPSVaR SR, napr. v oblasti sociálneho zabezpečenia migrantov, či voči Ministerstvu zdravotníctva SR vo vzťahu k problémom migrantov v oblasti dostupnosti a kvality zdravotnej starostlivosti.Na druhej strane, otázkam migrácie sa v SR venuje limitovaný počet inštitúcií. Mnohí ľudia „z brandže“ sa navzájom poznajú a dochádza k interakciám programov, projektov a aktivít. V samotnom AMIF na seba niektoré projekty priamo nadväzujú, resp. majú významný synergický efekt.  |

|  |  |
| --- | --- |
| 4.2 | Vytvorili sa pre obdobie vykonávania koordinačné mechanizmy medzi fondom a inými intervenciami s podobnými cieľmi? |
|  | Koherencia NP AMIF SR s ďalšími nástrojmi EŠIF v SR bola zabezpečená už počas plánovania NP AMIF SR, s cieľom na jednej strane limitovať prekrývanie sa podporných programov, cieľov, oblasti intervencií, či plánovaných opatrení, a naopak zabezpečiť ich koherenciu.ZO vo všetkých svojich aktivitách zvažuje a vyhodnocuje vplyv politík EÚ na národnej i regionálnej úrovni v oblasti sociálnej, hospodárskej a územnej celistvosti s cieľom dosiahnuť a posilniť spoluprácu a účinnú koordináciu a koherenciu, ako aj identifikovať a podporovať najlepšie spôsoby využitia finančných zdrojov EÚ v oblasti migrácie a integrácie.Príkladom môže byť koherencia k prioritnej osi 4 Sociálne začlenenie Operačného programu Ľudské zdroje, ktorá umožňuje podporu aktivít zameraných na podporu sociálneho začlenenia ľudí ohrozených chudobou, pričom cudzinci sú identifikovaní v rámci hlavných cieľových skupín. Problémom však je, že koherencia nie je vyhodnocovaná na úrovni podporených projektov. Nie sú na to vyčlenené kapacity, či už na MV SR alebo na MPSVaR SR. |

|  |  |
| --- | --- |
| 4.3 | Boli akcie vykonané prostredníctvom fondu v súlade s inými intervenciami s podobnými cieľmi a neboli s nimi v rozpore? |
|  | Koherencia NP AMIF SR s ďalšími nástrojmi EŠIF v SR bola zabezpečená už počas plánovania NP AMIF SR, s cieľom na jednej strane limitovať prekrývanie sa podporných programov, cieľov, oblasti intervencií, či plánovaných opatrení, a naopak zabezpečiť ich koherenciu.ZO vo všetkých svojich aktivitách zvažuje a vyhodnocuje vplyv politík EÚ na národnej i regionálnej úrovni v oblasti sociálnej, hospodárskej a územnej celistvosti s cieľom dosiahnuť a posilniť spoluprácu a účinnú koordináciu a koherenciu, ako aj identifikovať a podporovať najlepšie spôsoby využitia finančných zdrojov EÚ v oblasti migrácie a integrácie. |

|  |  |
| --- | --- |
| 5 | Doplnkovosť |

|  |  |
| --- | --- |
| 5 | Celková otázka: Dopĺňali ciele stanovené v národnom programe a zodpovedajúcich akciách, ktoré sa vykonali, ciele a akcie stanovené v rámci iných politík, najmä tie, ktoré sledoval členský štát? |
|  | Ciele a princípy implementácie migračnej politiky SR sú definované novou migračnou politikou s perspektívou do roku 2020, ako aj novou Integračnou politikou SR. MV SR je zodpovedné za prípravu a implementáciu migračnej politiky v SR, pričom MPSVaR SR je zodpovedné za integračnú politiku. Komplementarita je a musí byť pre dosiahnutie cieľov oboch politík prítomná. Príslušné ministerstvá zapojené do ich realizácie koordinuje MPSVaR SR a MV SR. V oboch oblastiach sú aktivity štátu primárne zamerané na nastavenie systému a praktická pomoc pre cieľové skupiny je do značnej miery ponechaná na neštátne subjekty, najmä na mimovládne organizácie a samosprávy. „Na oplátku“ tieto subjekty svojimi skúsenosťami prispievajú k nastaveniu systému iniciovaním a pripomienkovaním právnych noriem upravujúcich situáciu v konkrétnych oblastiach.Okrem toho MV SR, jeho sekcie a úrady priamo realizuje/ú projekty, a preto aktívne zabezpečuje komplementárne financovanie zo štátneho rozpočtu. Napr. v oblasti návratov neexistuje žiadny iný zdroj financovania ako je ŠR SR a NP AMIF SR. Úloha financovania z NP AMIF SR  je v oblasti a procese návratov rozhodujúca pre zabezpečenie vyššej úrovne a širšieho rozsahu služieb. Podobne je to aj v oblasti azylu, či integrácie.Okrem nastavenia systému, SR poskytuje cieľovým skupinám primárnu starostlivosť v súlade so svojimi medzinárodnými povinnosťami. Príkladom toho je vytvorenie azylového konania, v rámci ktorého projekty z NP AMIF SR poskytujú ŽoA právnu pomoc v prvostupňovom konaní pred MÚ a štát, prostredníctvom Centra právnej pomoci, zabezpečuje konanie druhej inštancie. Jednotlivec má zákonné právo na právnu pomoc v prípadoch stanovených zákonom.Ďalším príkladom sú poskytované služby v azylových zariadeniach. Počas azylového konania sú ŽoA umiestnení v azylových zariadeniach MÚ. Subsidiárna zdravotná starostlivosť je financovaná z projektov NP AMIF SR. Podobne, sociálnu starostlivosť (vrátane sociálneho poradenstva, pomoc a organizácia aktivít vo voľnom čase) zabezpečujú najmä mimovládne organizácie, ktoré využívajú finančné prostriedky z NP AMIF SR.Podporené projekty z NP AMIF SR tvoria komplexný nástroj na riešenie problému migrácie a integrácie s rôznymi definíciami ich cieľových skupín. Program NP AMIF SR je preto plne v súlade so štátnymi aktivitami a inými finančnými nástrojmi EÚ v SR a plne ich dopĺňa. |

|  |  |
| --- | --- |
| 5.1 | Bolo vo fáze programovania uskutočnené a zohľadnené posúdenie iných intervencií s doplnkovými cieľmi? |
|  | Ciele stanovené v NP AMIF SR sú plne v súlade s vnútroštátnymi politikami v oblasti migrácie a integrácie. Komplementarita NP AMIF SR s ďalšími nástrojmi EŠIF v SR bola zabezpečená už počas plánovania a programovania NP AMIF SR, s cieľom na jednej strane limitovať prekrývanie sa podporných programov, cieľov, oblasti intervencií, či plánovaných opatrení, a naopak zabezpečiť ich komplementaritu.ZO vo všetkých svojich aktivitách zvažuje a vyhodnocuje vplyv politík EÚ na národnej i regionálnej úrovni v oblasti sociálnej, hospodárskej a územnej celistvosti s cieľom dosiahnuť a posilniť spoluprácu a účinnú koordináciu a koherenciu, ako aj identifikovať a podporovať najlepšie spôsoby využitia finančných zdrojov EÚ v oblasti migrácie a integrácie. |

|  |  |
| --- | --- |
| 5.2 | Vytvorili sa pre obdobie vykonávania koordinačné mechanizmy medzi fondom a inými intervenciami s podobnými cieľmi s cieľom zabezpečiť ich doplnkovosť? |
|  | Ciele stanovené v NP AMIF SR sú plne v súlade s vnútroštátnymi politikami v oblasti migrácie a integrácie. Komplementarita NP AMIF SR s ďalšími nástrojmi EŠIF v SR bola zabezpečená už počas plánovania a programovania NP AMIF SR, s cieľom na jednej strane limitovať prekrývanie sa podporných programov, cieľov, oblasti intervencií, či plánovaných opatrení, a naopak zabezpečiť ich komplementaritu.ZO vo všetkých svojich aktivitách zvažuje a vyhodnocuje vplyv politík EÚ na národnej i regionálnej úrovni v oblasti sociálnej, hospodárskej a územnej celistvosti s cieľom dosiahnuť a posilniť spoluprácu a účinnú koordináciu a koherenciu, ako aj identifikovať a podporovať najlepšie spôsoby využitia finančných zdrojov EÚ v oblasti migrácie a integrácie. |

|  |  |
| --- | --- |
| 5.3 | Boli zavedené mechanizmy zamerané na predchádzanie prekrývaniu využívaných finančných nástrojov? |
|  | Koherencia NP AMIF SR s ďalšími nástrojmi EŠIF v SR bola zabezpečená už počas plánovania NP AMIF SR, s cieľom na jednej strane limitovať prekrývanie sa podporných programov, cieľov, oblasti intervencií, či plánovaných opatrení, a naopak zabezpečiť ich koherenciu a komplementaritu.ZO vo všetkých svojich aktivitách zvažuje a vyhodnocuje vplyv politík EÚ na národnej i regionálnej úrovni v oblasti sociálnej, hospodárskej a územnej celistvosti s cieľom dosiahnuť a posilniť spoluprácu a účinnú koordináciu a koherenciu, ako aj identifikovať a podporovať najlepšie spôsoby využitia finančných zdrojov EÚ v oblasti migrácie a integrácie. Súčasťou je aj identifikovanie a predchádzanie prekrývaniu zavedených finančných nástrojov. V uvedenom je dôležitá medzirezortná spolupráca hlavne s MPSVaR SR, MZVaEZ SR, Ministerstvom kultúry SR a Ministerstvom zdravotníctva SR. |

|  |  |
| --- | --- |
| 6 | Pridaná hodnota EÚ |

|  |  |
| --- | --- |
| 6 | Celková otázka: Priniesla podpora zo strany EÚ nejakú pridanú hodnotu? |
|  | NP AMIF SR prináša SR významnú pridanú hodnotu. Bez realizácie programu by boli nedostupné, resp. len v základných parametroch dostupné služby pre migrantov v SR. Úloha NP AMIF SR je kľúčová z dôvodu nedostatku ďalších možností financovania. Pozitívne výsledky a vplyv NP AMIF SR na cieľové skupiny by boli veľmi nepravdepodobné bez zapojenia NP AMIF SR.Obmedzené možnosti štátneho rozpočtu Slovenskej republiky a absencia schémy štátnej podpory zameranej na integráciu cudzincov vysvetľujú, prečo všetky doteraz identifikované prínosy pre cieľové skupiny boli výsledkom projektov realizovaných s podporou NP AMIF SR. Mnohé oblasti by boli nenahraditeľné,  príkladom môžu byť ADN a reintegrácia navrátilcov.Príjemcami podpory z NP AMIF SR sú väčšinou mimovládne organizácie bez vlastných možností financovania realizovaných aktivít, ale s cenným know-how v súvislosti s prístupom k špecifickými skupinám migrantom a znalosťou ich potrieb. Práve poskytovanie špecifických a doplnkových služieb prostredníctvom MVO (ale aj IOM) sa ukazuje ako úspešné s ohľadom  potrieb cieľových skupín v konkrétnej životnej situácii. V prípade absencie podpory z NP AMIF SR, by sa vybudované kapacity a know-how mohlo stratiť, ak by sa dodatočné finančné zdroje nenašli na vnútroštátnej úrovni.Medzi dôležité činnosti, ktorým sa NP AMIF SR venuje, patrí aj pozornosť aktivitám na budovanie kapacít, ktoré sú síce čiastočne podporované štátnym rozpočtom, ale len v obmedzenom rozsahu. Bez NP AMIF SR by nebolo možné preškoľovať tak významné skupiny policajtov, či pracovníkov zastupiteľských úradov SR v zahraničí.Významný prínos NP AMIF SR je aj v oblasti integrácie a legálnej migrácie, kde je realizovaných mnoho podporných služieb, ako aj aktivít v oblasti šírenia informácií o migrácii, integrácii a migrantoch. Bez NP AMIF SR by táto oblasť bola minimálne rozvinutá, a to aj napriek zapojeniu sa IOM. |

|  |  |
| --- | --- |
| 6.1 | Aké sú hlavné druhy pridanej hodnoty vyplývajúcej z podpory z fondu (objem, rozsah, úloha, proces)? |
|  | Pridaná hodnota NP AMIF SR v Slovenskej republike sa dotýka všetkých typov – objemu, rozsahu, úloh, procesov súvisiacich s migráciou a integráciou. Je zameraná na výrazné rozšírenie aktivít a základných služieb poskytovaných štátom.Obmedzené možnosti štátneho rozpočtu Slovenskej republiky a absencia schémy štátnej podpory zameranej na integráciu cudzincov vysvetľujú, prečo všetky doteraz identifikované prínosy pre cieľové skupiny boli výsledkom projektov realizovaných s podporou NP AMIF SR. Mnohé oblasti by boli nenahraditeľné,  príkladom môžu byť ADN a reintegrácia navrátilcov.Poskytovanie doplnkových činností v rámci projektov podporených z NP AMIF SR výrazne zvyšuje kvalitu života migrantov v SR, v akejkoľvek sú aktuálnej situácii. Významná je aj pridaná informačná úloha programu o migrácii a integrácii cudzincov.Nezastupiteľné miesto NP AMIF SR je aj v oblasti budovania a rozširovania kapacít, či už v rámci štátnych inštitúcií, ale aj MVO a samospráv. |

|  |  |
| --- | --- |
| 6.2 | Uskutočnil by členský štát akcie potrebné na vykonávanie politík EÚ v oblastiach podporovaných fondom bez jeho finančnej podpory? |
|  | Áno, ale len v základom a nevyhnutnom rozsahu, a to v súlade s medzinárodnými záväzkami SR. Výrazne by sa tým však obmedzila dostupnosť, rozsah a kvalita poskytovaných služieb migrantov v SR. |

|  |  |
| --- | --- |
| 6.3 | Aké by boli najpravdepodobnejšie dôsledky prerušenia podpory poskytovanej z fondu? |
|  | Medzi najzávažnejšie by patrili výrazné obmedzenie pomoci migrantom a  zníženie dostupnosti i kvality služieb pre nich. |

|  |  |
| --- | --- |
| 6.4 | Do akej miery viedli akcie podporované fondom k prínosu na úrovni Únie? |
|  | NP AMIF SR pomohol a pomáha riešiť dôsledky migračnej a utečeneckej krízy v EÚ. Príspevok SR spomínaný v predchádzajúcich kapitolách je nespochybniteľný.NP AMIF SR zároveň buduje a rozvíja kapacity pre zintenzívňovanie spolupráce s inými členskými štátmi EÚ, vo všetkých zahrnutých oblastiach – azyl, integrácia, návraty, či osobitné prípady. |

|  |  |
| --- | --- |
| 7 | Udržateľnosť |

|  |  |
| --- | --- |
| 7 | Celková otázka: Je pravdepodobné, že pozitívne účinky projektov podporovaných fondom budú pokračovať aj po skončení jeho podpory? |
|  | Jedným z najdôležitejších výsledkov implementácie NP AMIF SR je významná podpora migračnej a integračnej politiky Slovenska. Bez NP AMIF SR by SR garantovala iba základné služby a štandard pre jednotlivé cieľové skupiny.Realizované projekty boli a sú založené na spolupráci medzi vládou a mimovládnymi organizáciami, čo je nevyhnutné pre správne nastavenie a implementáciu verejných politík. Podporené projekty prispievajú k vytváraniu systému vzájomnej spolupráce, ktorý bude schopný prekonať systém podpory, je však potrebné pokračovať v jeho rozvoji.Významný problémom je absencia štátneho integračného programu. Činnosti zamerané na nepretržité a systematické poskytovanie konkrétneho druhu služieb cudzincom, ako sú poradenské alebo rôzne typy kurzov, nie sú samoúčelné. Napriek tomu, implementujúce inštitúcie sa snažia zabezpečiť financovanie týchto aktivít z viacerých zdrojov. Absencia mechanizmov európskej a štátnej podpory predikuje, že poskytované služby (hlavne zo strany mimovládnych organizácií) sa po ukončení financovania z NP AMIF SR znížia na minimum. Bez systematického riešenia štátneho financovania nebude možné poskytnúť vyššie uvedený typ služieb po ukončení financovania z NP AMIF SR.Opak môže platiť v prípade projektov, ktoré sú implementované štátnymi inštitúciami, kde napr. dosiahnuté ciele v oblasti budovania kapacít na rôznych úrovniach štátneho aparátu sú typickým príkladom udržateľnosti výsledkov. Keď napr. projekt prinesie zamestnancom ÚHCP P PZ zmenu svojho negatívneho postoja voči cudzincom po ukončení školiacich kurzov projektu, je to jeden z najžiadanejších účinkov realizovaných aktivít. Okrem toho je pravdepodobné, že tento účinok bude posilnený kaskádovým efektom, keď tí, ktorí dokončili výcvik, ovplyvnia myslenie policajtov, ktorí sa nezúčastnili školenia. To isté platí aj pre školenie úradníkov samosprávy, úradníkov úradov práce, diskusií na školách a všetkých realizovaných akcií zameraných na zmenu postojov majoritnej spoločnosti. Zmena postojov je dlhý a systematický proces a nedá sa dosiahnuť počas implementácie NP AMIF SR. Je však možné systematicky prispievať k postupnej zmene a výsledky projektov naznačujú, že tento pozitívny trend sa vyskytuje vzhľadom na vysokú mieru spokojnosti tých, na ktorých sú tieto aktivity zamerané.  |

|  |  |
| --- | --- |
| 7.1 | Aké boli hlavné opatrenia, ktoré prijal členský štát s cieľom zabezpečiť udržateľnosť výsledkov projektov vykonaných s podporou fondu (vo fáze programovania aj vykonávania)? |
|  | Všetky podporované aktivity v sledovanom období sú zamerané na nepretržité a systematické poskytovanie konkrétneho druhu služieb pre cudzincov, t.j. napr. právne, sociálne a psychologické poradenstvo, rôzne typy vzdelávania a poskytovanie lekárskej a materiálnej pomoci. Realizácia otvorených výziev je riešená tak, aby jednotlivé podporené projekty na seba nadväzovali a mali synergický efekt.Sú podporované a implementované projekty na budovanie kapacít. Určité aspekty udržateľnosti sa môžu prejaviť aj pri budovaní know-how, ktoré bude pokračovať v komunite cudzincov, ako napríklad vzdelávanie kultúrnych mediátorov. Implementácia NP AMIF SR však zatiaľ okrem jedného prípadu vo veľmi obmedzenej miere zapája samosprávy. Zapojenie obcí a miest by mohlo vytvoriť možnosť využívať komunitnú i sociálnu prácu na podporu integrácie cudzincov s väčšinovou spoločnosťou.Udržateľné riešenie v tejto oblasti však nie je možné bez systematickej spolupráce štátu a obcí a finančnej podpory pre obce, ktoré sú ochotné prijať utečencov na svojom území. Zdá sa, že existujúci podporný systém NP AMIF SR nie je dostatočným stimulom pre samosprávy.Z hľadiska trvalej udržateľnosti, hodnotiaca expertíza považuje projekty, ktoré sú zamerané na budovanie kapacity miestnych orgánov, ktoré prichádzajú do styku s cudzincami, s projektmi ovplyvňujúcimi verejnú mienku majoritnej spoločnosti, tak významnými. Tieto typy projektov sa však počas sledovaného obdobia neuskutočnili a čiastočné aktivity vykonané v tomto ohľade boli len okrajové operácie bez relevancie k sledovaným ukazovateľom. |

|  |  |
| --- | --- |
| 7.2 | Zaviedli sa mechanizmy na zabezpečenie kontroly udržateľnosti vo fáze programovania aj vykonávania? |
|  | Z pohľadu OZP SEP MV SR ako zložky ZO za NP AMIF SR v SR, ten priebežne informuje rôzne útvary ministerstiev o aktuálnych možnostiach a výzvach v rámci NP AMIF SR, pričom v rámci svojej koordinačnej úlohy vykonáva najmä činnosti spojené s informovaním útvarov o nástrojoch zahraničnej pomoci a o výzvach vyhlásených v rámci týchto nástrojov. Odbor poskytoval metodickú podporu útvarom pri príprave a predkladaní návrhov projektov, ako aj pri implementácii, monitorovaní a hodnotení projektov realizovaných s podporou finančných nástrojov zahraničnej pomoci. To zahŕňa aj aktivity na zabezpečovanie kontroly trvalej udržateľnosti v štádiu programovania a implementácie jednotlivých projektov, i celého programu.Z pohľadu podporených projektov, udržateľnosť projektu – udržanie (zachovanie) výsledkov realizovaného projektu, definovaných prostredníctvom merateľných ukazovateľov je zadefinovaná v zmysle pravidiel NP AMIF SR na dobu piatich rokov od ukončenia realizácie projektu. Počas doby udržateľnosti nemôže dôjsť k takej podstatnej zmene, ako je zmena vlastníctva majetku nadobudnutého z prostriedkov projektu alebo k ukončeniu činnosti s dôsledkom na realizovaný projekt. |

|  |  |
| --- | --- |
| 7.3 | Do akej miery sa očakáva, že výsledky/prínosy akcií podporovaných fondom budú pokračovať aj naďalej? |
|  | Z pohľadu OZP SEP MV SR ako zložky ZO za NP AMIF SR v SR, ten priebežne informuje rôzne útvary ministerstiev o aktuálnych možnostiach a výzvach v rámci NP AMIF SR, pričom v rámci svojej koordinačnej úlohy vykonáva najmä činnosti spojené s informovaním útvarov o nástrojoch zahraničnej pomoci a o výzvach vyhlásených v rámci týchto nástrojov. Odbor poskytoval metodickú podporu útvarom pri príprave a predkladaní návrhov projektov, ako aj pri implementácii, monitorovaní a hodnotení projektov realizovaných s podporou finančných nástrojov zahraničnej pomoci. To zahŕňa aj aktivity na zabezpečovanie kontroly trvalej udržateľnosti v štádiu programovania a implementácie jednotlivých projektov, i celého programu.Z pohľadu podporených projektov, udržateľnosť projektu – udržanie (zachovanie) výsledkov realizovaného projektu, definovaných prostredníctvom merateľných ukazovateľov je zadefinovaná v zmysle pravidiel NP AMIF SR na dobu piatich rokov od ukončenia realizácie projektu. Počas doby udržateľnosti nemôže dôjsť k takej podstatnej zmene, ako je zmena vlastníctva majetku nadobudnutého z prostriedkov projektu alebo k ukončeniu činnosti s dôsledkom na realizovaný projekt. |

|  |  |
| --- | --- |
| 8 | Zjednodušenie a zníženie administratívneho zaťaženia |

|  |  |
| --- | --- |
| 8 | Celková otázka: Došlo k zjednodušeniu postupov riadenia fondu a zníženiu administratívneho zaťaženia pre prijímateľov prostriedkov z fondu? |
|  | Vo všeobecnosti sa prijímatelia sťažujú na komplikovanejšie administratívne postupy ako tomu bolo v predchádzajúcom programovom období (Všeobecný program Solidarita a riadenie migračných tokov a súvisiace fondy: Európsky fond pre utečencov na roky 2008-2013; Európsky fond pre návrat na roky 2008-2013; Európsky fond pre integráciu štátnych príslušníkov tretích krajín na roky 2007-2013; Fond pre vonkajšie hranice na roky 2007-2013.)Najvýznamnejšie výhrady sa týkajú procesov spojených s verejným obstarávaním. Tie sú zapríčinené mnohými faktormi, počnúc komplikovanou a často sa meniacou legislatívou týkajúcou sa VO v SR, ale tiež systémom realizovaných kontrol zo strany OKVOaN, kde sú napríklad potrebné 2 ex-ante kontroly. Mnohí prijímatelia to považujú nad rámec štandardných postupov. Procesy spojené s VO sa mierne zjednodušili až vydaním štvrtej verzie Usmernenia k verejnému obstarávaniu fondov pre oblasť vnútorných záležitostí z 2.5.2017, napr. v oblasti realizácie VO do sumy 5 000,- EUR. Pozitíva týchto zmien sa však premietnu až v ďalšom období.Z pohľadu reportingu, finančných operácií a pod., prijímatelia oceňujú prístup ZO a vzájomnú spoluprácu. Vo všeobecnosti s uvedenými operáciami nie sú vážnejšie problémy a systém je nastavený správne.Za pozitívne je považované všetkými zúčastnenými stranami umožnenie viacročnej implementácie projektov, čo prinieslo do systému implementácie určité garancie a stabilitu (projekty podporené v rámci druhej otvorenej výzvy). |

|  |  |
| --- | --- |
| 8.1 | Viedli inovačné postupy zavedené fondom (zjednodušené možnosti vykazovania nákladov, viacročné programovanie, vnútroštátne pravidlá oprávnenosti, komplexnejšie národné programy umožňujúce flexibilitu) k zjednodušeniu pre prijímateľov prostriedkov z fondu? |
|  | Inovatívne postupy sú zatiaľ zavádzané v obmedzenej miere. Prospela by elektronizácia postupov riadenia programu i projektov, napr. po vzore systému ITMS2014+ používaného pre EŠIF v SR. Určité nedostatky a výzvy sú aj v oblasti medzirezortnej spolupráce a väčšiu prioritu by mohla mať v programe podpora medzinárodnej spolupráce, vrátane podpory transferu know-how z iných krajín EÚ, či sveta (pre všetkých zapojených aktérov). Z pohľadu neštátnych aktérov je veľkou výzvou aj budovanie nových kapacít, vrátane napr. ďalšieho vzdelávania, ale aj hľadania riešení pre udržateľnosť výsledkov podporených projektov.Za najpozitívnejšiu zmenu je považované všetkými zúčastnenými stranami umožnenie viacročnej implementácie projektov, čo prinieslo do systému implementácie určité garancie a stabilitu (projekty podporené v rámci druhej otvorenej výzvy). |

# Oddiel V: Príklady projektov

**Opis troch** "**úspechov**" **spomedzi všetkých financovaných projektov**

| **Príklad 1** |
| --- |
| Významným podporeným projektom v oblasti integrácie bol projekt Slovenskej katolíckej charity s názvom „Rafael III“, ktorého predmetom bolo poskytovanie komplexných služieb súvisiacich s integráciou osôb, ktorým bola udelená medzinárodná ochrana v SR.Projektové aktivity zahŕňali sociálne, kariérne a pracovné, psychologické poradenstvo, ale tiež kurzy slovenského jazyka, neformálne vzdelávanie, právnu pomoc a tiež pomoc s ubytovaním. Zvláštna pozornosť bola zameraná na integráciu zraniteľných skupín, ako sú obete obchodovania s ľuďmi, osamelí rodičia, starší ľudia a osoby so zdravotným postihnutím. V rámci projektu sa poskytovali cieľovej skupine aj finančné príspevky, doplnková pomoc (aj materiálna pomoc) a zdravotná starostlivosť. Pridanou hodnotou projektu bolo aj budovanie siete solidarity, vrátane rozsiahlej dobrovoľníckej činnosti a pomoci cudzincom.Okrem významných dosiahnutých výsledkov projektu bola významnou pridanou hodnotou projektu aj rozsiahla dobrovoľnícka činnosť, či materiálna pomoc poskytovaná migrantom mimo rámca financovania z NP AMIF SR. |

| **Príklad 2** |
| --- |
| Významným projektom v oblasti služieb poskytovaných žiadateľom o azyl je projekt Efektívne služby žiadateľom o azyl v SR I., ktorý implementuje MVO Slovenská humanitná rada spolu s partnerom obec Rovné, pričom poskytuje služby žiadateľom o azyl v záchytnom tábore Humenné a v pobytových táboroch Opatovská Nová Ves a Rohovce.Jedná sa o služby: sociálna starostlivosť a poradenstvo, psychologické poradenstvo a starostlivosť, voľnočasové aktivity, tvorivé dielne, muzikoterapie, vzdelávanie slovenského jazyka, zabezpečovanie povinnej školskej dochádzky, rekvalifikačné kurzy, doplnková materiálna pomoc, doplnková zdravotná starostlivosť, tlmočenie a prekladateľstvo.Okrem priamych výstupov projektu v zmysle spokojnosti i rozsahu podporených žiadateľov o azyl, oceňujeme pomoc poskytovanú zraniteľným skupinám. Podobne ako v prípade Slovenskej katolíckej charity, aj Slovenská humanitná rada investuje do projektu množstvo dobrovoľníckej práce a iných vlastných zdrojov, vrátane materiálnej pomoci žiadateľom o azyl mimo rámec NP AMIF SR. |

| **Príklad 3** |
| --- |
| Dlhodobo významným projektov v oblasti pomoci cudzincom v SR je projekt „Migračné informačné centrum IOM na podporu integrácie cudzincov na Slovensku“, pričom  fáza VIII kontinuálne nadväzuje na jeho fázy z minulých rokov (projekt je implementovaný od r. 2009).Je zameraný na poskytovanie služieb pre ŠPTK, pričom MIC s pobočkami v Bratislave a v Košiciach je jediným informačným centrom poskytujúcim cudzincom v SR komplexné služby „pod jednou strechou“ v oblasti právneho, integračného poradenstva, inklúzie na trh práce a podpory komunitného života cudzincov. Ďalšie činnosti zahŕňali tvorbu a distribúciu viacjazyčných informačných materiálov pre cudzincov; sociálne, administratívne a kultúrne poradenstvo, realizáciu otvorených kurzov slovenského jazyka pre cudzincov, pracovné poradenstvo vrátane podpory získavania a doplnenia zručností, vzdelávania a rekvalifikácie. Špecifickou aktivitou projektu je aj komplexné integračné poradenstvo pre maloletých bez sprievodu v zariadeniach SPODaSK.Významným pozitívom projektu je neustále rozširovanie poskytovaných služieb v rámci projektu, ponúkanie nových druhov služieb a profesionálny prístup k migrantom zo strany IOM. Projekt tiež poskytuje množstvo nepriamych výstupov pre ďalšie podporené projekty, či pre potreby MV SR, primárne pre MÚ MV SR a ÚHCP P PZ, aj z hľadiska vyhodnocovania migračnej a integračnej politiky SR. Významnou je aj jeho pridaná hodnota pri tvorbe politík v SR a informovanosti širokej verejnosti o migrácii a integrácii cudzincov v SR. |

**Opis jedného** "**zlyhania**" **spomedzi všetkých financovaných projektov**

| **Príklad** |
| --- |
| Za neúspešný sa aktuálne môže považovať hlavne špecifická akcia – Tranzitné centrá, ktorá má rozvíjať aktivity spojené s ETC v Humennom. ETC je súčasťou zariadenia MV SR, ktoré je určené na poskytnutie dočasného prístrešia pre utečencov, ktorých je potrebné naliehavo evakuovať z krajiny ich súčasného pobytu, a ktorí budú presídlení do cieľovej krajiny presídlenia v spolupráci s UNHCR a IOM. Cieľom je tiež zabezpečiť, aby ETC bolo pravidelne využívané aj inými členskými štátmi EÚ.Práve rozvoj Tranzitného centra v Humennom je jednou z najvýznamnejších investičných aktivít NP AMIF SR – jedná sa o špecifickú akciu. Alokácia predstavuje sumu 2 096 000,- EUR a zatiaľ nebola čerpaná, pričom sa ešte ani nezačala praktická realizácia tejto akcie. Okrem toho, činnosti plánované v tejto akcii už neodrážajú skutočné potreby v ETC Humenné, preto je na zváženie prehodnotenie obsahu tejto akcie.O uvedenej akcii sa intenzívne komunikuje medzi zodpovednými inštitúciami, avšak ku dňu evaluácie a predkladania tejto hodnotiacej správy, nie je známe finálne rozhodnutie, čo  a ako s uvedenou špeciálnou akciou. Vzhľadom na komplikované procesy súvisiace s VO v rámci programu, je z časového hľadiska každým dňom ohrozovaná jej reálna implementácia. |

# Oddiel VI: Metodika

|  |
| --- |
| Hodnotiaca správa bola spracovaná v súlade s metodickým dokumentom: DG Migration and Home Affairs (Revised version May 2017): Guidance on the common monitoring and evaluation framework of the Asylum, Migration and Integration Fund (AMIF) and the Internal Security Fund (ISF). V rámci realizovaného hodnotenia boli analyzované projekty a aktivity, dosiahnuté výsledky ako celku. Hodnotenie bolo realizované od júla do októbra 2017.Účelom hodnotenia nebolo len dať odpovede na okruhy otázok v uvedenej metodike, ale vzhľadom na to, že sa jedná o priebežné hodnotenie v polovici implementácie NP AMIF SR, navrhnúť aj možné zlepšenia – odporúčania s cieľom ich následnej realizácie v ďalšej praxi implementácie programu.Ako zdroj údajov sa zohľadnili všetky relevantné dokumenty: viacročný Národný program AMIF SR 2014 - 2020, národné stratégie platné v SR, hlavne v oblasti migračnej a integračnej politiky, ročné správy o pokroku pri napĺňaní cieľov NP AMIF SR za roky 2015 a 2016, grantové zmluvy/interné predpisy, priebežné a záverečné monitorovacie správy prijímateľov. Okrem toho boli konzultované vnútroštátne právne predpisy o migračnej a integračnej politike Slovenskej republiky.Kvantitatívne údajeZhromažďovanie kvantitatívnych údajov je zhrnuté v spracovaných tabuľkách tejto správy. Zdrojom údajov boli hlavne podklady ZO, ako aj Ročenky ÚHCP P PZ SR, ale tiež správy MÚ MV SR o migrácii a MPSVaR SR o integrácii. Údaje poskytli aj projekty prostredníctvom priebežných správ. V správach prijímateľov sa vykázali ukazovatele, ktoré boli stanovené v ročných programoch (aj vo výzvach na predkladanie návrhov) a ukazovatele, ktoré stanovil samotný projekt. Ukazovatele stanovené v ročných programoch boli stanovené ako ukazovatele výstupov, ako aj ukazovateľov výsledkov. Ukazovatele výsledkov boli obmedzené v počte a podľa potreby tejto hodnotiacej správy. Dôraz bol daný na očistenie údajov z možného prekrývania sa cieľovej skupiny alebo dvojité oznamovanie osoby, ktorej boli poskytované rôzne služby.Z hľadiska kvantitatívnych ukazovateľov by sa v NP AMIF mohli presnejšie a dôkladnejšie definovať a špecifikovať, čo by výrazne uľahčilo proces implementácie a hodnotenia. Táto prekážka sa môže prekonať v ďalších výzvach na predkladanie žiadostí o grant.Kvalitatívna metódaKvalitatívna metóda hodnotenia sa zakladá jednak na záverečných správach projektov a ročných správach z programu, ale aj na realizovaných návštevách na mieste príslušných zapojených inštitúcií, ako aj všetkých podporených prijímateľov.V záverečných správach sa uvádza zhrnutie realizácie, ktoré odzrkadľuje prekážky a úspechy projektov. Projekty veľmi zriedka hlásia neúspešnú implementáciu. Existujú však projekty, ktoré nespĺňali plánované hodnoty ukazovateľov. Najčastejšie odôvodnenie nedosahovania stanovených ukazovateľov poukazovalo na nepredvídanosť migračných tokov (a adekvátnu dostupnosť cieľovej skupiny), či problémy s realizáciou potrebných VO. Špecificky, v druhom polroku 2016 je uvádzané aj Slovenské predsedníctvo v Rade EÚ a potreba relokovať kapacity na iné aktivity nesúvisiace s realizovaným projektom. V záujme zachovania komplexného prehľadu sa zohľadnili spracované a vydané dokumenty, webové stránky a informačné materiály prijímateľov.Bola zvolená kombinácia kvalitatívneho a kvantitatívneho sumatívneho druhu hodnotenia s cieľom poskytnúť celkové hodnotenie výsledkov programu. Kvantitatívna metóda stanovuje ukazovatele a cielené hodnoty, tieto sa však musia chápať v kontexte členského štátu a systému riadenia a kontroly. Kvalitatívna metóda umožňuje pochopiť prostredie kontextu realizácie migračnej a integračnej politiky, ale bez výsledných ukazovateľov a štatistík, úspech nemožno posúdiť. Iba kombináciou týchto dvoch analýz možno poskytnúť reprezentatívny a spoľahlivý výsledok odrážajúci migračné toky, politický kontext a skutočné výsledky programu.S cieľom podporiť metódy hodnotenia bolo potrebné preskúmať riadiaci a kontrolný systém, najmä fungovanie zodpovedného orgánu a interakcie s konečnými príjemcami. Na tento účel boli údaje zhromaždené z opisu systému riadenia a kontroly, výziev na predloženie návrhov, ako aj metódy postupov ZO. |

# Oddiel VII: Hlavné závery a odporúčania

## Hlavné závery

| **Záver 1** |
| --- |
| Doterajšia implementácia programu NP AMIF SR je plne v súlade s cieľmi a prioritami programu. Realizácia, riadenie a kontrola projektov spolufinancovaných z NP AMIF SR sa uskutočňuje prijateľným spôsobom a v súlade s požiadavkami pravidiel a nariadení EÚ. Kontrahovanie k 30.06.2017 predstavuje 48,07 % z EÚ zdrojov zo základnej sumy AMIF pre SR na roky 2014-2020 (bez alokácie na osobitné prípady). Čerpanie však predstavuje iba 18,72 %. Ak však základnú alokáciu očistíme o špeciálnu akciu  ETC Humenné, osobitné prípady a technickú asistenciu, tak stav čerpania NP AMIF SR na 3 špecifické ciele dosiahol 22,89 %, pričom najviac sa zatiaľ čerpá vo vzťahu k alokácii v rámci ŠC 1 – Azyl: 26,50 %, ďalej ŠC 3 – Návraty: 22,53 % a ŠC 2 - Integrácia / legálna migrácia v podiele 21,17%.Čerpanie alokácie na technickú asistenciu predstavuje 33,20 %. |

| **Záver 2** |
| --- |
| Podporené projekty z NP AMIF SR významne prispeli k zvládnutiu migračnej a utečeneckej krízy v rokoch 2015-2016 na území SR. Aj vďaka implementovaným projektom boli migrantom poskytnuté základné služby a nevyhnutná pomoc. SR v rámci solidarity s iným členskými štátmi EÚ dobrovoľne iniciovala a realizovala presídlenie skupiny 149 asýrskych kresťanov z Iraku na Slovensko a prijala 16 osôb v rámci relokácií z Grécka a Talianska, pomohla Rakúsku s 1 228 žiadateľmi o rakúsky azyl poskytnutím svojich kapacít a navýšila kapacity humanitárnych transferov ako formu pomoci zraniteľným utečencov (v spolupráci s UNHCR a IOM). |

| **Záver 3** |
| --- |
| Pozitívne je dosahovanie kľúčových indikátorov MP AMIF SR k 30.06.2017, hlavne v ŠC 1 – Azyl, kde sa implementovali/ú 4 projekty a 2 136 azylantom bola poskytnutá pomoc. V ŠC 2 – Integrácia/legálna migrácia bolo/je implementovaných 5 projektov, pričom akákoľvek pomoc už bola poskytnutá 11 382 osobám prostredníctvom rôznych integračných opatrení. Podporené projekty (8 projektov) v ŠC 3 – Návrat majú tiež pozitívne prínosy, hoci je tam riziko neuznania časti realizovaných dobrovoľných návratov (doteraz ich NP AMIF SR financoval 141). Ďalších 366 návratov (nútených) bolo financovaných z NP AMIF SR a v rámci programu bolo zatiaľ preškolených 239 osôb v oblasti návratov. |

| **Záver 4** |
| --- |
| Napriek relatívne pozitívnej doterajšej implementácii NP AMIF SR, sú identifikované viaceré riziká a nedostatky. Externým problémom a výzvou je doterajšia absencia štátneho integračného programu v SR pre osoby s udelenou medzinárodnou ochranou. Medzi interné problémy patrí hlavne pomalá príprava Špeciálnej akcie – Evakuačné tranzitné centrum (ETC) v Humennom, kde je významná alokácia (2.1 mil. EUR) a je na zváženie prehodnotenie rozsahu a obsahu tejto akcie. Druhým problémom je rozpor medzi IOM a ZO ohľadom verejného obstarávania na letenky pri ADN, čo môže v prípade negatívneho scenára spôsobiť problém primárne IOM, ale aj pre samotný projekt ADN v SR. Medzi ďalšie výzvy patria: potreba riešiť zjednodušovanie administratívnych procedúr, vrátane elektronizácie procesov spojených s implementácie NP AMIF SR a jednotlivých projektov; zabezpečenie vyššej informovanosti širokej verejnosti o programe a projektoch; hľadanie možností pre rozširovanie a skvalitňovanie poskytovaných služieb pre cieľové skupiny; a špecificky by bolo vhodné výraznejšie podporovať budovanie kapacít a medzinárodnej spolupráce MVO a samospráv. |

| **Záver 5** |
| --- |
| Špecifickým problémom implementácie NP AMIF SR je nastavený systém a procesy spojená s verejnými obstarávaniami. Komplikovaný systém realizácie VO, jeho rozsiahlych kontrol a auditov výrazne komplikuje implementáciu projektov a vytvára hrozby pre celý program. Jestvujúce procesy spojené s VO významne znižujú flexibilitu programu, vytvárajú enormný tlak na Prijímateľov pomoci a komplikujú samotné poskytovanie služieb pre cieľové skupiny. Realizované zjednodušenie postupov VO k 1.5.2017 (zákazky do 5 000,- EUR) sa ešte neprejavilo v rámci  hodnoteného obdobia, a súčasne zákazky s vyššími hodnotami naďalej podliehajú nastaveným postupom. |

## Odporúčania

| **Odporúčania 1** |
| --- |
| ZO, riadiace inštitúcie na národnej i európskej úrovni musia zvážiť a odstrániť jestvujúce problémy nastavenia systému realizácie a kontroly verejného obstarávania (z legislatívnych, procedurálnych, kapacitných a i. hľadísk), a to vzhľadom k zabezpečeniu jednak flexibility programu, zatraktívnenia zapájania sa možných Prijímateľov do výziev a následne do implementácie projektov NP AMIF SR a hlavne z dôvodu neohrozenia samotnej implementácie zazmluvňovaných projektov. Riešenie problémov spojených s VO sa musí stať základnou prioritou v najbližšom období implementácie NP AMIF SR. Je namieste aj zvážiť pomoc Prijímateľom s postupmi vo VO, či spracovanie príkladov „úspešnej praxe“. |

| **Odporúčania 2** |
| --- |
| Na niektoré definované Priority a opatrenia (akcie) zatiaľ neboli pripravené projekty. Je nutné zvýšiť úsilie pri príprave ďalších plánovaných projektov zahrnutých do NP AMIF SR, hlavne zo strany štátnych aktérov. Pomohlo by napr. zriadenia zásobníka projektov, vrátane sledovania pripravenosti ich realizácie (od napr. jednoduchého zámeru, po finalizáciu žiadosti o NFP / Pokynu – napr. po vzore národných projektoch OP II 2014-2020 v SR). Pre neštátnych aktérov by bolo prínosom urobiť tiež plánovaný harmonogram vyhlasovaných výziev na najbližšie 2-3 roky, aby sa lepšie vedeli pripraviť na pripravované výzvy (aj z kapacitných dôvodov). Odporúčame tiež rozšíriť možnosti poskytovaných služieb pre cieľové skupiny, vrátane inovatívnych prístupov, či prevzatia dobrých príkladov z iných krajín EÚ (t.j. poskytovanie nielen základných a nevyhnutných služieb). Väčšiu prioritu by mala mať v programe podpora medzinárodnej spolupráce, vrátane podpory transferu know-how z iných krajín EÚ, či sveta (pre všetkých zapojených aktérov). A je nutné výrazne zintenzívniť prípravu Špeciálnej akcie – Tranzitné centrum (ETC) v Humennom. |

| **Odporúčania 3** |
| --- |
| Aj napriek zlepšeniam, stále pretrváva nízka informovanosť širokej verejnosti o migrácii, azylových procedúrach, integrácii cudzincov ako aj o samotnom NP AMIF SR. Je nutné v rámci technickej pomoci, ale i v spolupráci s Prijímateľmi hľadať rôznorodejšie nástroje na zlepšovanie informovanosti širokej verejnosti, vrátane kampaní na znižovanie predsudkov voči migrantom a cudzincom, či na podporu tolerantnej spoločnosti v SR. |

| **Odporúčania 4** |
| --- |
| Vo všeobecnosti SR (a aj NP AMIF SR) dlhodobejšie finančne „podceňujú“ integráciu cudzincov. Je nutné viac zdrojov včleňovať a alokovať do uvedenej oblasti. Súčasne je v SR obmedzená (malá) komunita inštitúcií a osôb zapojených do uvedenej oblasti. Z pohľadu neštátnych aktérov je veľkou výzvou aj budovanie nových kapacít, vrátane napr. ďalšieho vzdelávania, ale aj hľadania riešení pre udržateľnosť výsledkov podporených projektov. Plánované aktivity v NP AMIF SR na budovanie kapacít by bolo vhodné rozšíriť aj na neštátnych aktérov. A je nutné hľadať možnosti zabezpečenia trvalej udržateľnosti projektov, a to hlavne vo vzťahu k projektom MVO a samospráv (postupné nahrádzanie EÚ podpory inými typmi národných, či lokálnych nástrojov). Na zváženie je aj zriadenie tzv. „Fondu mikroprojektov AMIF“ na podporu malých projektov, napr. s grantom do 5.000,- EUR so zjednodušenými postupmi s podporou priamo cudzincom, či ich komunitám, MVO a samosprávam na jednorazové podujatia, aktivity pomoci, či na realizáciou informačných a edukačných kampaní. |

| **Odporúčania 5** |
| --- |
| Do ďalšieho obdobia implementácie NP AMIF SR je tiež dôležité realizovať opatrenia s cieľom znižovania administratívnej náročnosti implementácie programu, elektronizácie procesov napr. po vzore systému ITMS2014+ používaného pre EŠIF v SR. |

# Oddiel VIII: Preskúmanie v polovici trvania

|  |
| --- |
| **Uveďte posúdenie preskúmania v polovici trvania vykonaného v súlade s článkom 15 nariadenia (EÚ) č. 514/2014. V relevantných prípadoch zhrňte hlavné zmeny, ktoré majú vplyv na vaše aktivity v oblastiach politiky, na ktoré sa fond vzťahuje, a uveďte, ako bol/bude upravený váš národný program.** |
| Preskúmanie národného programu AMIF v polovici trvania bolo zamerané na identifikáciu potrieb Slovenskej republiky v druhej polovici implementačného obdobia (roky 2018-2020) AMIF s ohľadom na vývoj aktuálnej situácie v SR ako aj na politické priority na úrovni EÚ.Do preskúmania boli v súlade s princípom partnerstva zapojení: Úrad hraničnej a cudzineckej polície PPZ, Migračný úrad MV SR a Ministerstvo práce, sociálnych vecí a rodiny SR.Na základe analýzy potrieb neboli identifikované významné zmeny v oblasti politík spadajúcich do pôsobnosti AMIF pokiaľ ide o typ, rozsah a výšku alokácie plánovaných opatrení. |

# Oddiel IX: Spoločné ukazovatele výsledkov a vplyvu

|  |
| --- |
| Indikátory v rámci jednotlivých špecifických cieľoch sú napĺňané priebežne.Pozitívne je dosahovanie kľúčových indikátorov programu, hlavne v ŠC 1 – Azyl a ŠC 2 – Interácia/legálna migrácia, podporené projekty v ŠC 3 – Návrat majú tiež pozitívne prínosy.Podkladom pre vyhodnotenie indikátorov boli monitorovacie správy prijímateľov k jednotlivým projektom.Z pohľadu napĺňania indikátorov je najrizikovejší indikátor "C3 - Počet navrátilcov, ktorých návrat bol spolufinancovaný fondom; osoby, ktoré sa navrátili dobrovoľne", ktorý sa však môže výrazne znížiť pre rozpory medzi IOM a ZO v súvislosti s verejným obstarávaním na letenky. IOM obstarala letenky pre navrátilcov v rámci svojho systému, a je nutné konštatovať, že ceny leteniek sú veľmi nízke, t.j. návraty sú ekonomicky efektívne. Žiaľ, IOM nebola schopná doplniť požadované dokumenty k VO v súlade s požiadavkami slovenského zákona o verejnom obstarávaní a podmienkami stanovenými v príručkách AMIF SR. ZO a IOM sa snažia uvedenú situáciu riešiť, zatiaľ však nie je tento prípad uzavretý. Ak by sa naplnil pesimistický scenár, tak napr. z realizovaných 141 dobrovoľných návratov by bolo uznaných iba 40 (tie, ktoré boli realizované pozemnou dopravou). |

## 1 – Ukazovatele podľa osobitných cieľov

| **OC** | **Druh** | **Identifikačný kód ukazovateľa** | **Opis ukazovateľa** | **Merná jednotka** | **Východisková hodnota** | **Zdroj údajov** | **2014** | **2015** | **2016** | **2017** |
| --- | --- | --- | --- | --- | --- | --- | --- | --- | --- | --- |
| OC1 | R | SO1R1 | Počet osôb z cieľovej skupiny, ktorým sa poskytla pomoc v rámci projektov v oblasti prijímania a azylových systémov, ktoré sa podporili z fondu: | Počet | 0,00 | Výročná správa o vykonávaní (ukazovateľ OC1 C1) | 0,00 | 0,00 | 777,00 | 520,00 |
| OC1 | R | SO1R1 | i) počet osôb cieľovej skupiny využívajúcich informácie a pomoc počas konaní o azyle | Počet |  | Výročná správa o vykonávaní (ukazovateľ OC1 C1.a) | 0,00 | 0,00 | 254,00 | 520,00 |
| OC1 | R | SO1R1 | ii) počet osôb cieľovej skupiny využívajúcich právnu pomoc a zastupovanie | Počet |  | Výročná správa o vykonávaní (ukazovateľ OC1 C1.b) | 0,00 | 0,00 | 414,00 | 99,00 |
| OC1 | R | SO1R1 | iii) počet zraniteľných osôb a maloletých bez sprievodu využívajúcich osobitnú pomoc | Počet |  | Výročná správa o vykonávaní (ukazovateľ OC1 C1.c) | 0,00 | 0,00 | 109,00 | 54,00 |
| OC1 | R | SO1R2 | Kapacita (t. j. počet miest) v rámci novej ubytovacej infraštruktúry prijímania zriadenej v súlade so spoločnými požiadavkami na podmienky prijímania stanovenými v acquis EÚ a kapacita v rámci existujúcej ubytovacej infraštruktúry prijímania, ktorá sa zlepšila v súlade s tými istými požiadavkami na základe projektov podporovaných z tohto fondu. | Počet | 0,00 | Výročná správa o vykonávaní (ukazovateľ OC1 C2.1) | 0,00 | 0,00 | 0,00 | 0,00 |
| OC1 | R | SO1R2 | Percentuálny podiel na celkovej ubytovacej kapacite prijímania | Percentuálny podiel | 0,00 | Výročná správa o vykonávaní (ukazovateľ OC1 C2.2) | 0,00 | 0,00 | 0,00 | 0,00 |
| OC1 | R | SO1R3 | Počet osôb preškolených s pomocou z fondu v azylovej problematike | Počet | 0,00 | Výročná správa o vykonávaní (ukazovateľ OC1 C3.1) | 0,00 | 0,00 | 0,00 | 0,00 |
| OC1 | R | SO1R3 | Tento počet ako percentuálny podiel celkového počtu zamestnancov vyškolených v danej problematike | Percentuálny podiel | 0,00 | Výročná správa o vykonávaní (ukazovateľ OC1 C3.2) | 0,00 | 0,00 | 0,00 | 0,00 |
| OC1 | R | SO1R4 | a) Počet miest prispôsobených pre maloleté osoby bez sprievodu podporovaných z fondu | Počet |  | Vykazovanie projektov |  |  |  |  |
| OC1 | R | SO1R4 | a) Celkový počet miest prispôsobených pre maloleté osoby bez sprievodu | Počet |  | Členské štáty |  |  |  |  |
| OC1 | R | SO1R4 | Počet miest prispôsobených pre maloleté osoby bez sprievodu podporovaných z fondu v porovnaní s celkovým počtom miest prispôsobených pre maloleté osoby bez sprievodu. | Percentuálny podiel |  | / |  |  |  |  |
| OC1 | I | SO1I1 | Stav prebiehajúcich konaní na prvom stupni, menej ako 6 mesiacov | Počet |  | EASO (ukazovateľ EPS 2) |  |  |  |  |
| OC1 | I | SO1I1 | Stav prebiehajúcich konaní na prvom stupni, viac ako 6 mesiacov | Počet |  | EASO (ukazovateľ EPS 2) |  |  |  |  |
| OC1 | I | SO1I2 | Podiel finálnych kladných rozhodnutí v štádiu odvolania | Percentuálny podiel | 4,35 | Eurostat (migr\_asydcfina) | 8,33 | 0,00 | 25,00 |  |
| OC1 | I | SO1I3 | Počet osôb v systéme prijímania (stav na konci vykazovaného obdobia) | Počet |  | EASO (ukazovateľ EPS 7) |  | 134,00 | 47,00 |  |
| OC1 | I | SO1I4 | a) počet osôb v systéme prijímania | Počet |  | EASO (ukazovateľ EPS 7) |  | 134,00 | 47,00 |  |
| OC1 | I | SO1I4 | b) Počet žiadateľov o azyl a žiadateľov, ktorí o azyl žiadajú prvýkrát | Počet | 440,00 | Eurostat (migr\_asyappctza) | 261,00 | 330,00 | 184,00 |  |
| OC1 | I | SO1I4 | Počet osôb v systéme prijímania v porovnaní s počtom žiadateľov o azyl | Pomer |  | / | 0,00 | 0,41 | 0,26 |  |
| OC1 | I | SO1I5 | a) Počet ubytovacích miest prispôsobených pre maloleté osoby bez sprievodu | Počet |  | Členské štáty |  |  |  |  |
| OC1 | I | SO1I5 | b) Počet žiadateľov o azyl, ktorí sa považujú za maloleté osoby bez sprievodu (Eurostat migr\_asyunaa) | Počet | 5,00 | Eurostat (migr\_asyunaa) | 8,00 | 6,00 | 1,00 |  |
| OC1 | I | SO1I5 | Počet ubytovacích miest prispôsobených pre maloleté osoby bez sprievodu v porovnaní s celkovým počtom maloletých osôb bez sprievodu | Pomer |  | / | 0,00 | 0,00 | 0,00 |  |
| OC1 | I | SO1I6 | Zbližovanie miery žiadostí o azyl uznaných členskými štátmi na prvom/poslednom stupni v prípade žiadateľov o azyl z rovnakej tretej krajiny | Percentuálne body | 2,18 | Eurostat (migr\_asydcfina) | -3,11 | -3,04 | -16,21 |  |
| OC2 | R | SO2R1 | Počet osôb z cieľovej skupiny, na ktoré sa vzťahovali opatrenia pred odchodom, podporených z fondu; | Počet | 0,00 | Výročná správa o vykonávaní (ukazovateľ KC2 C1) | 0,00 | 0,00 | 0,00 | 0,00 |
| OC2 | R | SO2R2 | Počet osôb z cieľovej skupiny, ktoré dostali pomoc z fondu prostredníctvom integračných opatrení v rámci národných, miestnych a regionálnych stratégií | Počet | 0,00 | Výročná správa o vykonávaní (ukazovateľ KC2 C2) | 0,00 | 0,00 | 4 293,00 | 3 038,00 |
| OC2 | R | SO2R2 | i) počet osôb cieľovej skupiny, ktorým sa poskytla pomoc prostredníctvom opatrení zameraných na vzdelávanie a odbornú prípravu vrátane jazykovej prípravy a prípravných akcií na uľahčenie prístupu na trh práce | Počet |  | Výročná správa o vykonávaní (ukazovateľ KC2 C2.a) | 0,00 | 0,00 | 4 111,00 | 537,00 |
| OC2 | R | SO2R2 | ii) počet osôb cieľovej skupiny, ktorým sa poskytla podpora poskytnutím poradenstva a pomoci v oblasti bývania | Počet |  | Výročná správa o vykonávaní (ukazovateľ KC2 C2.b) | 0,00 | 0,00 | 936,00 | 2 295,00 |
| OC2 | R | SO2R2 | Iii) počet osôb cieľovej skupiny, ktorým sa poskytla pomoc prostredníctvom zdravotnej a psychologickej starostlivosti | Počet |  | Výročná správa o vykonávaní (ukazovateľ KC2 C2.c) | 0,00 | 0,00 | 228,00 | 206,00 |
| OC2 | R | SO2R2 | iv) počet osôb cieľovej skupiny, ktorým sa poskytla pomoc prostredníctvom opatrení súvisiacich s účasťou na demokracii | Počet |  | Výročná správa o vykonávaní (ukazovateľ KC2 C2.d) | 0,00 | 0,00 | 0,00 | 0,00 |
| OC2 | I | SO2I1 | Podiel štátnych príslušníkov tretích krajín, ktorí získali dlhodobý pobyt, na celkovom počte štátnych príslušníkov tretích krajín | Percentuálny podiel | 43,84 | Eurostat (migr\_reslas) | 41,18 | 37,48 | 34,31 |  |
| OC2 | I | SO2I2 | Miera zamestnanosti: rozdiel medzi štátnymi príslušníkmi tretích krajín a štátnymi príslušníkmi hostiteľskej krajiny | Percentuálne body |  | Eurostat (výberové zisťovanie pracovných síl) (lfsa\_argan) (lfsa\_argacob) |  | 11,20 | -4,30 |  |
| OC2 | I | SO2I3 | Miera nezamestnanosti rozdiel medzi štátnymi príslušníkmi tretích krajín a štátnymi príslušníkmi hostiteľskej krajiny | Percentuálne body |  | Eurostat (výberové zisťovanie pracovných síl) (lfsa\_urgan) (lfsa\_urgacob) |  |  |  |  |
| OC2 | I | SO2I4 | Miera činnosti: rozdiel medzi štátnymi príslušníkmi tretích krajín a štátnymi príslušníkmi hostiteľskej krajiny | Percentuálne body |  | Eurostat (výberové zisťovanie pracovných síl) (lfsa\_argan) (lfsa\_argacob) |  | 5,10 | -6,90 |  |
| OC2 | I | SO2I5 | Podiel osôb s predčasne ukončenou školskou dochádzkou a odbornou prípravou: rozdiel medzi štátnymi príslušníkmi tretích krajín a štátnymi príslušníkmi hostiteľskej krajiny | Percentuálne body |  | Eurostat (výberové zisťovanie pracovných síl) (edat\_lfse\_02) |  |  |  |  |
| OC2 | I | SO2I6 | Podiel osôb vo veku 30 až 34 rokov s dosiahnutým terciárnym vzdelaním: rozdiel medzi štátnymi príslušníkmi tretích krajín a štátnymi príslušníkmi hostiteľskej krajiny | Percentuálne body |  | Eurostat (edat\_lfs\_9911) |  |  |  |  |
| OC2 | I | SO2I7 | Podiel populácie ohrozenej chudobou alebo sociálnym vylúčením: rozdiel medzi štátnymi príslušníkmi tretích krajín a štátnymi príslušníkmi hostiteľskej krajiny | Percentuálne body |  | Eurostat (výberové zisťovanie pracovných síl) (ilc\_peps05) |  |  |  |  |
| OC3 | R | SO3R1 | Počet osôb, ktoré s pomocou fondu absolvovali odbornú prípravu týkajúcu sa návratu | Počet | 0,00 | Výročná správa o vykonávaní (ukazovateľ KC3 C1) | 0,00 | 0,00 | 220,00 |  |
| OC3 | R | SO3R2 | Počet navrátilcov, ktorí pred návratom alebo po návrate dostali pomoc spolufinancovanú fondom, zameranú na opätovnú integráciu | Počet | 0,00 | Výročná správa o vykonávaní (ukazovateľ KC3 C2) | 0,00 | 0,00 | 20,00 | 5,00 |
| OC3 | R | SO3R3 | a) osoby, ktoré sa dobrovoľne vrátili | Počet | 0,00 | Výročná správa o vykonávaní (ukazovateľ KC3 C3) | 0,00 | 0,00 | 116,00 | 25,00 |
| OC3 | R | SO3R3 | b) a osoby, ktoré boli odsunuté | Počet | 0,00 | Výročná správa o vykonávaní (ukazovateľ KC3 C4) | 0,00 | 0,00 | 341,00 | 25,00 |
| OC3 | R | SO3R3 | Počet navrátilcov, ktorých návrat bol spolufinancovaný fondom | Počet |  | Výročná správa o vykonávaní | 0,00 | 0,00 | 457,00 | 50,00 |
| OC3 | R | SO3R4 | Počet monitorovaných operácií odsunu, ktoré sa z fondu spolufinancovali | Počet | 0,00 | Výročná správa o vykonávaní (ukazovateľ KC3 C5) | 0,00 | 0,00 | 0,00 | 0,00 |
| OC3 | R | SO3R5 | a) osoby, ktoré boli odsunuté (a ktorých návrat bol spolufinancovaný fondom) | Počet | 0,00 | Výročná správa o vykonávaní (ukazovateľ KC3 C4) | 0,00 | 0,00 | 341,00 | 0,00 |
| OC3 | R | SO3R5 | b) celkový počet návratov na základe príkazu na opustenie územia | Počet | 375,00 | Eurostat (migr\_eirtn) | 550,00 | 1 119,00 | 1 373,00 | 0,00 |
| OC3 | R | SO3R5 | Počet odsunov podporovaných z prostriedkov fondu v porovnaní s celkovým počtom návratov na základe príkazu na opustenie územia štátu | Pomer |  | / | 0,00 | 0,00 | 0,25 | 0,00 |
| OC3 | R | SO3R6 | a) počet osôb vrátených v rámci spoločných operácií v oblasti návratu (asistovaného dobrovoľného a núteného) podporovaných fondom | Počet |  | Vykazovanie projektov |  |  |  |  |
| OC3 | R | SO3R6 | b) Počet navrátilcov, ktorých návrat bol spolufinancovaný fondom | Počet |  | Výročná správa o vykonávaní | 0,00 | 0,00 | 457,00 | 50,00 |
| OC3 | R | SO3R6 | Počet osôb vrátených v rámci spoločných operácií v oblasti návratu podporovaných z fondu v porovnaní s celkovým počtom návratov podporovaných z prostriedkov fondu | Pomer |  | / | 0,00 | 0,00 | 0,00 | 0,00 |
| OC3 | R | SO3R7 | a) Počet navrátilcov, ktorí pred návratom alebo po návrate dostali pomoc spolufinancovanú fondom, zameranú na opätovnú integráciu | Počet | 0,00 | Výročná správa o vykonávaní (ukazovateľ KC3 C2) | 0,00 | 0,00 | 20,00 | 5,00 |
| OC3 | R | SO3R7 | a) osoby, ktoré sa dobrovoľne vrátili (a ktorých návrat bol spolufinancovaný fondom) | Počet | 0,00 | Výročná správa o vykonávaní (ukazovateľ KC3 C3) | 0,00 | 0,00 | 116,00 | 25,00 |
| OC3 | R | SO3R7 | Počet navrátilcov, ktorí pred návratom alebo po návrate dostali pomoc spolufinancovanú z fondu zameranú na opätovnú integráciu v porovnaní s celkovým počtom dobrovoľných návratov podporovaných z prostriedkov fondu | Pomer |  | / | 0,00 | 0,00 | 0,17 | 0,20 |
| OC3 | R | SO3R8 | a) Počet miest v zariadeniach určených na zaistenie vytvorených/obnovených s podporou z prostriedkov fondu | Počet |  | Vykazovanie projektov |  |  |  |  |
| OC3 | R | SO3R8 | b) Celkový počet miest v zariadeniach určených na zaistenie | Počet |  | Členské štáty |  |  |  |  |
| OC3 | R | SO3R8 | Počet miest v zariadeniach určených na zaistenie vytvorených/obnovených s podporou z prostriedkov fondu v porovnaní s celkovým počtom miest v zariadeniach určených na zaistenie | Pomer |  | / |  |  |  |  |
| OC3 | I | SO3I1 | a) počet štátnych príslušníkov tretích krajín vrátených na základe príkazu na opustenie územia štátu (migr\_eirtn) | Počet | 375,00 | Eurostat (migr\_eirtn) | 550,00 | 1 119,00 | 1 373,00 |  |
| OC3 | I | SO3I1 | b) počet štátnych príslušníkov tretích krajín, ktorým bol nariadený odchod (migr\_eiord) | Počet | 545,00 | Eurostat (migr\_eiord) | 732,00 | 1 440,00 | 1 702,00 |  |
| OC3 | I | SO3I1 | Počet návratov na základe príkazu na opustenie územia štátu v porovnaní s počtom štátnych príslušníkov tretích krajín, ktorým bol nariadený odchod | Pomer |  | / | 0,75 | 0,78 | 0,81 |  |
| OC3 | I | SO3I2 | Rozhodnutia o návrate vydané neúspešným žiadateľom o azyl | Počet |  | EASO (ukazovateľ EPS 8a) |  |  |  |  |
| OC3 | I | SO3I3 | Skutočné návraty neúspešných žiadateľov o azyl | Počet |  | EASO (ukazovateľ EPS 8b) |  |  |  |  |
| OC4 | R | SO4R1 | Počet žiadateľov o medzinárodnú ochranu a počet osôb s postavením medzinárodnej ochrany presunutých z jedného členského štátu do druhého s podporou z fondu | Počet | 0,00 | Výročná správa o vykonávaní (ukazovateľ KC4 C1) | 0,00 | 0,00 | 0,00 | 0,00 |
| OC4 | R | SO4R2 | Počet projektov spolupráce s inými členskými štátmi na posilnení solidarity a rozdelení zodpovednosti medzi členskými štátmi s podporou z fondu. | Počet | 0,00 | Výročná správa o vykonávaní (ukazovateľ KC4 C2) | 0,00 | 0,00 | 0,00 | 0,00 |

## 2 – Ukazovatele efektívnosti, pridanej hodnoty a udržateľnosti, ako sa uvádza v nariadení (EÚ) č. 514/2014

| **Identifikačný kód ukazovateľa** | **Opis ukazovateľa** | **Merná jednotka** | **Východisková hodnota** | **Zdroj údajov** | **2014** | **2015** | **2016** | **2017** |
| --- | --- | --- | --- | --- | --- | --- | --- | --- |
| H1 | Počet ekvivalentov plného pracovného času (FTE) v zodpovednom orgáne, poverenom orgáne a orgáne auditu, ktoré sa podieľajú na vykonávaní fondu a sú platené z technickej pomoci alebo vnútroštátnych rozpočtov v porovnaní s: | Počet | 0,00 | Členské štáty | 0,00 | 9,00 | 9,00 | 9,00 |
| H1 | a) počtom vykonaných projektov | Počet | 0,00 | Výročná správa o vykonávaní | 0,00 | 0,00 | 9,00 | 17,00 |
| H1 | b) objemom prostriedkov požadovaných na daný finančný rok | Suma v EUR | 0,00 | Účty | 0,00 | 0,00 | 1 417 614,00 | 1 327 846,00 |
| H2 | Technická pomoc a administratívne (nepriame) náklady | Suma v EUR | 0,00 | Členské štáty | 0,00 | 0,00 | 214 900,00 | 214 900,00 |
| H2 | b) objem prostriedkov požadovaných na daný finančný rok | Suma v EUR | 0,00 | Účty | 0,00 | 0,00 | 322 055,00 | 209 091,00 |
| H2 | Technická pomoc a administratívne (nepriame) náklady na projekty v porovnaní s objemom prostriedkov požadovaných za daný finančný rok | Pomer |  | / | 0,00 | 0,00 | 0,67 | 1,03 |
| H3 | Objem ročných výdavkov, ktoré predkladá členský štát v porovnaní s | Suma v EUR | 0,00 | Účty | 0,00 | 0,00 | 1 417 614,00 | 1 327 846,00 |
| H3 | Celkový objem finančných prostriedkov pridelených v rámci národného programu. | Suma v EUR | 0,00 | Účty | 0,00 | 2 352 692,00 | 3 882 695,00 | 3 406 426,00 |
| H3 | Miera čerpania fondu | Pomer |  | / | 0,00 | 0,00 | 0,37 | 0,39 |

# PRÍLOHA: údaje

## Tabuľka 1: Pokrok v oblasti finančného plnenia, podľa osobitných cieľov (v EUR)

|  |  |  |  |
| --- | --- | --- | --- |
| **Vnútroštátny cieľ/osobitná akcia** | **A****Spolu zaplatené** | **B****Spolu zaplatené** | **Spolu zaplatené****(A + B/KC) plánované (%)** |
| OC1.NC1 Prijímanie/azyl | 300 360,00 | 281 511,61 | 27,14% |
| OC1.NC2 Hodnotenie | 0,00 | 0,00 | 0,00% |
| OC1.NC3 Presídľovanie | 0,00 | 0,00 |  |
| **NC OC SPOLU1** | **300 360,00** | **281 511,61** | **26,50%** |
| OC1.OA1 Tranzitné centrá | 0,00 | 0,00 | 0,00% |
| **OA OC SPOLU1** | **0,00** | **0,00** | **0,00%** |
| **SPOLU OC1** | **300 360,00** | **281 511,61** | **13,56%** |
| OC2.NC1 Legálna migrácia | 0,00 | 0,00 |  |
| OC2.NC2 Integrácia | 412 664,25 | 425 754,82 | 25,73% |
| OC2.NC3 Kapacita | 0,00 | 0,00 | 0,00% |
| **NC OC SPOLU2** | **412 664,25** | **425 754,82** |  |
| **SPOLU OC2** | **412 664,25** | **425 754,82** | **21,17%** |
| OC3.NC1 Sprievodné opatrenia | 109 032,00 | 123 107,71 | 25,36% |
| OC3.NC2 Opatrenia na návrat | 273 501,32 | 193 839,31 | 21,35% |
| OC3.NC3 Spolupráca | 0,00 | 0,00 |  |
| **NC OC SPOLU3** | **382 533,32** | **316 947,02** |  |
| **SPOLU OC3** | **382 533,32** | **316 947,02** | **22,53%** |
| OC4.NC1 Premiestňovanie | 0,00 | 0,00 |  |
| **NC OC SPOLU4** | **0,00** | **0,00** |  |
| **SPOLU OC4** | **0,00** | **0,00** |  |
| Záväzky (priority Únie) |  |  | 0,00% |
| Záväzky (iné) |  |  |  |
| Presuny a premiestnenia |  | 96 000,00 | 16,00% |
| Prijatie z Turecka |  |  |  |
| **Osobitné prípady SPOLU** |  | **96 000,00** | **6,00%** |
| Technical Assistance | 322 055,93 | 209 185,19 | 30,90% |
| **TOTAL** | **1 417 613,50** | **1 329 398,64** | **18,72%** |

## Tabuľka 2: Počet projektov a príspevok EÚ na dokončené a otvorené projekty, podľa osobitných cieľov (v EUR)

|  | **Počet projektov a príspevok EÚ****1. 1. 2014 – 15. 10. 2016** |
| --- | --- |
|  | **Celkový počet dokončených projektov** | **Celkový príspevok EÚ na dokončené projekty** | **Celkový počet otvorených projektov** | **Celkový príspevok EÚ na otvorené projekty** |
| Osobitný cieľ1 - Azyl | 0 | 0,00 | 2 | 300 360,00 |
| Osobitný cieľ2 - Integrácia/legálna migrácia | 0 | 0,00 | 3 | 412 664,25 |
| Osobitný cieľ3 - Návrat | 0 | 0,00 | 4 | 382 533,32 |
| Osobitný cieľ4 - Solidarita | 0 | 0,00 | 0 | 0,00 |
| Osobitný cieľ5 - Technická pomoc | 0 | 0,00 | 0 | 0,00 |
| **Spolu 1** | **0** | **0,00** | **9** | **1 095 557,57** |

|  | **Počet projektov a príspevok EÚ****16. 10. 2016 – 30. 6. 2017** |
| --- | --- |
|  | **Celkový počet dokončených projektov** | **Celkový príspevok EÚ na dokončené projekty** | **Celkový počet otvorených projektov** | **Celkový príspevok EÚ na otvorené projekty** |
| Osobitný cieľ1 - Azyl | 2 | 291 569,80 | 2 | 981 300,00 |
| Osobitný cieľ2 - Integrácia/legálna migrácia | 2 | 291 191,20 | 3 | 1 823 459,01 |
| Osobitný cieľ3 - Návrat | 3 | 267 010,70 | 5 | 1 626 772,50 |
| Osobitný cieľ4 - Solidarita | 0 | 0,00 | 0 | 0,00 |
| Osobitný cieľ5 - Technická pomoc | 0 | 0,00 | 0 | 0,00 |
| **Spolu 2** | **7** | **849 771,70** | **10** | **4 431 531,51** |
| **Spolu 1 + 2** | **7** | **849 771,70** | **19** | **5 527 089,08** |

## Tabuľka 3: Počet projektov a príspevok EÚ, podľa typu prijímateľov a podľa osobitných cieľov (v EUR)

|  |  |  |
| --- | --- | --- |
|  |  | **Prijímatelia projektov 1. 1. 2014 – 15. 10. 2016** |
|  |  | **Osobitný cieľ 1: Azyl** | **Osobitný cieľ 2: Integrácia/legálna migrácia** | **Osobitný cieľ 3: Návrat** | **Osobitný cieľ 4: Solidarita** |
| Štátne/federálne orgány | Počet projektov | 1 | 0 | 2 | 0 |
| Štátne/federálne orgány | Príspevok EÚ | 45 408,00 | 0,00 | 178 866,32 | 0,00 |
| Miestne verejné orgány | Počet projektov | 0 | 0 | 0 | 0 |
| Miestne verejné orgány | Príspevok EÚ | 0,00 | 0,00 | 0,00 | 0,00 |
| Mimovládne organizácie | Počet projektov | 1 | 2 | 1 | 0 |
| Mimovládne organizácie | Príspevok EÚ | 254 952,00 | 295 677,75 | 74 742,00 | 0,00 |
| Medzinárodné verejné organizácie | Počet projektov | 0 | 1 | 1 | 0 |
| Medzinárodné verejné organizácie | Príspevok EÚ | 0,00 | 116 986,50 | 128 925,00 | 0,00 |
| Národná spoločnosť Červeného kríža | Počet projektov | 0 | 0 | 0 | 0 |
| Národná spoločnosť Červeného kríža | Príspevok EÚ | 0,00 | 0,00 | 0,00 | 0,00 |
| Medzinárodný výbor Červeného kríža | Počet projektov | 0 | 0 | 0 | 0 |
| Medzinárodný výbor Červeného kríža | Príspevok EÚ | 0,00 | 0,00 | 0,00 | 0,00 |
| Medzinárodná federácia spoločností Červeného kríža a Červeného polmesiaca | Počet projektov | 0 | 0 | 0 | 0 |
| Medzinárodná federácia spoločností Červeného kríža a Červeného polmesiaca | Príspevok EÚ | 0,00 | 0,00 | 0,00 | 0,00 |
| Súkromné a verejnoprávne podniky | Počet projektov | 0 | 0 | 0 | 0 |
| Súkromné a verejnoprávne podniky | Príspevok EÚ | 0,00 | 0,00 | 0,00 | 0,00 |
| Vzdelávacie/výskumné organizácie | Počet projektov | 0 | 0 | 0 | 0 |
| Vzdelávacie/výskumné organizácie | Príspevok EÚ | 0,00 | 0,00 | 0,00 | 0,00 |

|  |  | **Prijímatelia projektov 16. 10. 2016 – 30. 6. 2017** |
| --- | --- | --- |
|  |  | **Osobitný cieľ 1: Azyl** | **Osobitný cieľ 2: Integrácia/legálna migrácia** | **Osobitný cieľ 3: Návrat** | **Osobitný cieľ 4: Solidarita** |
| Štátne/federálne orgány | Počet projektov | 0 | 0 | 2 | 0 |
| Štátne/federálne orgány | Príspevok EÚ | 0,00 | 0,00 | 531 172,50 | 0,00 |
| Miestne verejné orgány | Počet projektov | 0 | 0 | 0 | 0 |
| Miestne verejné orgány | Príspevok EÚ | 0,00 | 0,00 | 0,00 | 0,00 |
| Mimovládne organizácie | Počet projektov | 2 | 1 | 1 | 0 |
| Mimovládne organizácie | Príspevok EÚ | 981 300,00 | 875 999,66 | 259 050,00 | 0,00 |
| Medzinárodné verejné organizácie | Počet projektov | 0 | 2 | 2 | 0 |
| Medzinárodné verejné organizácie | Príspevok EÚ | 0,00 | 947 459,35 | 836 550,00 | 0,00 |
| Národná spoločnosť Červeného kríža | Počet projektov | 0 | 0 | 0 | 0 |
| Národná spoločnosť Červeného kríža | Príspevok EÚ | 0,00 | 0,00 | 0,00 | 0,00 |
| Medzinárodný výbor Červeného kríža | Počet projektov | 0 | 0 | 0 | 0 |
| Medzinárodný výbor Červeného kríža | Príspevok EÚ | 0,00 | 0,00 | 0,00 | 0,00 |
| Medzinárodná federácia spoločností Červeného kríža a Červeného polmesiaca | Počet projektov | 0 | 0 | 0 | 0 |
| Medzinárodná federácia spoločností Červeného kríža a Červeného polmesiaca | Príspevok EÚ | 0,00 | 0,00 | 0,00 | 0,00 |
| Súkromné a verejnoprávne podniky | Počet projektov | 0 | 0 | 0 | 0 |
| Súkromné a verejnoprávne podniky | Príspevok EÚ | 0,00 | 0,00 | 0,00 | 0,00 |
| Vzdelávacie/výskumné organizácie | Počet projektov | 0 | 0 | 0 | 0 |
| Vzdelávacie/výskumné organizácie | Príspevok EÚ | 0,00 | 0,00 | 0,00 | 0,00 |

## Tabuľka 4: Osobitné prípady

|  |  |  |  |  |  |
| --- | --- | --- | --- | --- | --- |
| Osobitné prípady |  | 2014 – 2015 | 2016 – 2017 | 2018 – 2020 | Celkový počet |
| Priority Únie v oblasti presídľovania | Prísľub |  |  |  |  |
| Priority Únie v oblasti presídľovania | Skutočný počet |  |  |  |  |
| Presídľovanie (iné prípady) | Prísľub |  | 1 000 000,00 |  | 1 000 000,00 |
| Presídľovanie (iné prípady) | Skutočný počet |  |  |  |  |
| Presun a premiestnenie | Prísľub | 0,00 | 600 000,00 |  | 600 000,00 |
| Presun a premiestnenie | Skutočný počet |  |  |  |  |
| Prijatie z Turecka | Prísľub |  |  |  |  |
| Prijatie z Turecka | Skutočný počet |  |  |  |  |
| Spolu | Prísľub | 0,00 | 1 600 000,00 | 0,00 | 1 600 000,00 |
| Spolu | Skutočný počet | 0,00 | 0,00 | 0,00 | 0,00 |

Dokumenty

| **Názov dokumentu** | **Druh dokumentu** | **Dátum dokumentu** | **Miestne referenčné číslo/odkaz** | **Odkaz/referenčné číslo Komisie** | **Súbory** | **Dátum odoslania** | **Odoslal** |
| --- | --- | --- | --- | --- | --- | --- | --- |

Najnovšie výsledky potvrdenia platnosti

| **Závažnosť** | **Kód** | **Správa** |
| --- | --- | --- |
| Info |  | Platnosť verzie hodnotiacej správy bola potvrdená. |
| Upozornenie | 2.1 | Mal by existovať aspoň jeden pracovník zodpovedný za členský štát |